Review: La Roche Posay Effaclar - Violetmimosa Review: La Roche Posay Effaclar - Violetmimosa\nΗ La Roche Posay είναι μια φαρμακευτική εταιρεία η οποία συστήνεται από πολλούς δερματολόγους. Προσωπικά χρησιμοποιώ προϊόντα της σειράς Εffaclar, η οποία ενδείκνυται για λιπαρό δέρμα με τάση ακμής. Τον τελευταίο χρόνο πάσχω από ήπια ακμή, που σημαίνει μικρός αριθμός από διάσπαρτα σπυράκια τα οποία εμφανίζονται κατά περιόδους. Είναι κάτι που με ενοχλεί ιδιαίτερα καθώς δεν έπασχα από ακμή στην εφηβεία και όλο αυτό μου μοιάζει αρκετά πρωτόγνωρο. Το πρώτο που έκανα αφού παρατήρησα ότι τα σπυράκια επιμένουν ήταν να επισκεφτώ δερματολόγο. Αυτή μου σύστησε τη σειρά Εffaclar.\nΑν θέλετε να μάθετε περισσότερα για την ιστορία της ακμής μου και extra tips που βοηθάνε όταν είναι σε έξαρση αφήστε μου ένα σχόλιο και θα ακολουθήσει ανάρτηση. Ακολουθεί αναλυτική κριτική των προϊόντων που χρησιμοποιώ.\nEffaclar Gel Moussant Purificant (purifying foaming gel for oily sensitivite skin): Αφρώδες καθαριστικό προσώπου. Το χρησιμοποιώ πρωί – βράδυ εδώ και περίπου 6 μήνες και μπορώ να πω ότι είμαι πάρα πολύ ευχαριστημένη. Περιέχει το ιαματικό νερό της La Roche Posay που καταπραΰνει το δέρμα και βοηθάει στις κοκκινίλες. Καθαρίζει το δέρμα δίχως να το αφυδατώνει, και, πωλείται σε μεγάλη οικονομική συσκευασία. Θα το αγοράσω ξανά. Σίγουρα.\nEffaclar Duo + (corrective unclogging care anti-imperfections anti-mark): Την πολυσυζητημένη αυτή κρέμα για ακμή μου την πρότεινε ή δερματολόγος μου μαζί με το προαναφερθέν καθαριστικό προσώπου. Όπως αναφέρει η εταιρία στην επίσημη ιστοσελίδα της, παρέχει επανορθωτική φροντίδα κατά των σοβαρών ατελειών, των φραγμένων πόρων και των σημαδιών. Επιπλέον εξυγιαίνει τους φραγμένους πόρους και καταπολεμά την εμφάνιση νέων σημαδιών (κοκκινίλες & καφέ σημάδια). Οι κριτικές που διαβάζει κανείς στο διαδίκτυο για αυτή την κρέμα είναι πολλές και διχάζουν. Υπάρχουν φανατικοί οπαδοί της, αλλά και άτομα που υποστηρίζουν ότι δεν κάνει αυτά που υπόσχεται. Πιστεύω ότι οι αρνητικές κριτικές προκύπτουν από τις μεγάλες προσδοκίες που μπορεί να έχει κάποιος για την κρέμα. Προσωπικά είμαι πάρα πολύ ευχαριστημένη από την υφή της και από το αποτέλεσμα. Βοηθάει το δέρμα να ηρεμήσει και ελαχιστοποιεί τα σημάδια που δημιουργούνται από τα καινούρια σπυράκια. Ε και για τα παλιά σημάδια… κάτι κάνει, αλλά αυτό θέλει χρόνο για να φανεί.\nEffaclar Mat (sebo regulating moisturizer anti-shine anti-imperfections pores): Την κρέμα αυτή δεν μου την πρότεινε ή δερματολόγος μου, αλλά την πήρα εγώ γιατί χρειαζόμουν μία κρέμα ημέρας σε συνδυασμό με τα υπόλοιπα προϊόντα της σειρά Εffaclar που χρησιμοποιούσα. Στον ιστότοπο της εταιρείας αναφέρει ότι είναι κατά της γυαλάδας και των διεσταλμένων πόρων. Επειδή δεν έχω διεσταλμένους πόρους στην επιδερμίδα μου δεν μπορώ να σας μιλήσω για αυτό θέμα. Μπορώ όμως με σιγουριά να σας πω ότι είναι ή καλύτερη ever βάση για το καθημερινό μου μακιγιάζ. Είναι ματ, αφήνει το δέρμα υπέροχα απαλό, ενυδατωμένο μεν αλλά χωρίς λιπαρότητα. Έχω παρατηρήσει ότι όταν την χρησιμοποιώ το πρωί, το δέρμα μου δεν γυαλίζει για τουλάχιστον 8 ώρες! Θα την αγοράσω ξανά και ξανά. Την αγαπώ!\nEffaclar K: Την Εffaclar Κ την αγόρασα πρόσφατα και δεν έχω μεγάλη εμπειρία στη χρήση της. Τη χρησιμοποιώ ως εναλλακτική είτε το πρωί για βάση μακιγιάζ, είτε το βράδυ για να αντικαταστήσω την duo +. Αυτό το κάνω γιατί πιστεύω ότι δεν πρέπει να κουράζουμε την επιδερμίδα μας χρησιμοποιώντας για μεγάλο χρονικό διάστημα το ίδιο προϊόν. Παρόλα αυτά αγόρασα ένα από την ίδια σειρά γιατί είμαι πολύ ευχαριστημένη. Το χρησιμοποιώ κυρίως όταν η ακμή είναι σε ύφεση, ενώ την duo + όταν είναι σε έξαρση. Το αποτέλεσμα που έχω είναι παρόμοιο με τις υπόλοιπες κρέμες της σειράς, δηλαδή ελέγχει την λιπαρότητα της επιδερμίδας για αρκετές ώρες, ενώ παράλληλα δεν την ξηραίνει.\nΕλπίζω να βοήθησα! Σας θυμίζω ότι η επιδερμίδα μου είναι μικτή. Τα παραπάνω είναι καθαρά προσωπικές απόψεις και θα πρότεινα να επισκεφτείτε δερματολόγο πριν χρησιμοποιήσετε κάποιο προϊόν. Επίσης να σας θυμίσω ότι κανένα προϊόν δεν κάνει θαύματα, βοηθάνε όμως να το περάσεις πολύ πιο εύκολα.\n9 Ιανουαρίου 2019 at 10:07\nΠιστεύω να μου απαντήσετε γιατι εχουν περάσει 3 χρονια από την ανάρτηση για τα προϊόντα που χρησιμοποιείται.Λοιπον εγω ειχα ηπια ακμη και επισκέφτηκα μια δερματολογο η οποια με καθοδήγησε στο effaclar duo και effaclar gel (+ acnatac gel) αλλα το προβλημα μου ειναι οτι το δερμα μου εχει ξεφλουδιστει στο πηγούνι μου και το εχει κανει πολυ ξηρό.Επισης σε κάποια σημεια στο πιγουνι μου εχω βγαλει κατι σαν ρυτίδες( ειμαι 15 χρονων ) Να σταματησω να τα χρησιμοποιω;\nKaterina | violetmimosa\n11 Ιανουαρίου 2019 at 00:41\nΓεια σου Δέσποινα! Ειναι συνηθισμένο τα προϊόντα κατα της ακμης να ξεραινουν την επιδερμίδα γιαυτό κ εχει ξεφλουδιστει το πηγουνι σου (φαντάζομαι πως κ οι “ρυτίδες” θα ειναι λογω ξηροτητας) . Θα σου πρότεινα να πάρεις τηλέφωνο τη δερματολόγο σου κ να τη ρωτήσεις. Μπορεί να σου αλλάξει τη θεραπεία ή να σου συστησει καποιο προϊόν συμπληρωματικά για ενυδάτωση. Κανε υπομονη κ ρώτα τη γιατρό σου!\nΠολυ κατατοπιστικο το review σου Κατερινα!! Να μας γραψεις για την ιστορια της ακμης σου και τα extra tips!!!\n26 Οκτωβρίου 2016 at 23:37\nΕυχαριστω Σοφια! Θα γραψω, το ετοιμαζω!\n19 Οκτωβρίου 2016 at 11:35\nΚαλημέρα Κατερίνα! Έχω σχεδόν το ίδιο πρόβλημα με σένα στο δέρμα μου και δοκιμάζω διάφορες κρέμες για να βρω αυτή που μου ταιριάζει. Έχω χρησιμοποιήσει στο παρελθόν το αφρώδες καθαριστικό που αναφέρεις και είναι πολύ καλό! Θα πάρω να δοκιμάσω και τις κρέμες που προτείνεις, μιας και δεν έχει τύχει ακόμα. Προσωπικά τους τελευταίους μήνες χρησιμοποιώ προϊόντα της Αpivita, που έχουν αντίστοιχα αποτελέσματα, δλδ ενυδάτωση χωρίς λιπαρότητα και είμαι πολύ ευχαριστημένη.\n19 Οκτωβρίου 2016 at 11:42\nΚαλημερα! Ποια προϊόντα της apivita χρησιμοποιεις; (μου αρεσει να δοκιμαζω!) Της apivita χρησιμοποιω την lotion με προπολη και μου αρεσει πολυ.\n19 Οκτωβρίου 2016 at 13:28\nΧρησιμοποιώ τον αφρό καθαρισμού με πρόπολη και λάιμ, καθώς και την αντίστοιχη λοσιόν, τον αφρό καθαρισμού για πρόσωπο και μάτια με ελιά και λεβάντα και τις κρέμες προσώπου και ματιών Aquavita. Είναι όλα πολύ ενυδατικά, αλλά βοηθάνε στον περιορισμό της λιπαρότητας.\n20 Οκτωβρίου 2016 at 10:23\nΕυχαριστω! Θα τις δοκιμασω και εγω!\n19 Οκτωβρίου 2016 at 09:15\nΠολύ ωραία η περιγραφή σου! Κατά περιόδους αντιμετωπίζω κι εγώ το ίδιο πρόβλημα, επομένως σίγουρα θα τα δοκιμάσω!\nΘα ήθελα επίσης να σε ρωτήσω αν η Effaclar K ή κάποιο από τα παραπάνω προϊόντα είναι για τοπική κάλυψη ή τα απλώνεις σε όλο το πρόσωπο;\n19 Οκτωβρίου 2016 at 10:27\nΚαλημερα Χρυσα! Τα προιοντα που ανεφερα δεν ειναι για τοπικη χρηση αλλα τα απλωνεις σε ολο το προσωπο. Γενικα αποφευγω κρεμες για τοπικη χρηση σε σπυρακια επειδη ξηραινουν πολυ το δερμα γυρω απο το σπυρακι και σου αφηνουν πολυ μεγαλυτερο σημαδι.


Από το "Μίκυ Μάους" στο "Κόμιξ": Συνέντευξη του Χρήστου Τερζόπουλου | ΚΟΜΙΞ Wiki | Fandom\nΣυνεντεύξεις, Χρήστος Τερζόπουλος, Ντοσιέ,\nΑπό το "Μίκυ Μάους" στο "Κόμιξ": Συνέντευξη του Χρήστου Τερζόπουλου\nΑπό το Μίκυ Μάους στο Κόμιξ είναι ο τίτλος της συνέντευξης που παραχώρησε ο πρώην εκδότης των ελληνικών περιοδικών Ντίσνεϋ, Χρήστος Τερζόπουλος, στο επιτελείο του περιοδικού ΚΟΜΙΞ. Η συνέντευξη έγινε με την αφορμή δύο επετείων. Την συμπλήρωση των 2.000 τευχών του Μίκυ Μάους και των 200 τευχών του ΚΟΜΙΞ. Η συνένετυξη δημοσιεύτηκε στο επετειακό διπλό ΚΟΜΙΞ 200 συνοδευμένη από πλούσιο φωτογραφικό υλικό για την ζωή του Τερζόπουλου.\nΤο επετειακό σχέδιο του Ντον Ρόσα για τα 200 τεύχη του ΚΟΜΙΞ. Το σκίτσο δημοσιεύτηκε μαζί με την συνέντευξη του Τερζόπουλου.\nΜερικές φορές, οι επέτειοι που σηματοδοτούν συμβολικούς σταθμούς σε μια δημιουργική πορεία συνωστίζονται στην ζωή ενός ανθρώπου. Αυτό ακριβώς συνέβη και στον Χρήστο Τερζόπουλο. Τον περασμένο Νοέμβριο, το Μίκυ Μάους, το πρώτο του περιοδικό, συμπλήρωσε δύο χιλιάδες τεύχη συνεχούς παραμονής στα περίπτερα. Τώρα, τρεις μήνες αργότερα, το Κόμιξ συμπληρώνει αισίως τον διακοσιοστό του μήνα. Για τους αναγνώστες μας, η διαδοχή των δύο αυτών επετειών συνοψίζει, κατά κάποιον τρόπο, την ιστορία της γνωριμίας τους με τα κόμιξ της Ντίσνεϋ.\nΚόμιξ: Στην χώρα μας, ο όρος <<μικυμάους>> είναι συνώνυμο τόσο των κόμιξ όσο και των καρτούν. Πόσο έχετε συμβάλλει σε αυτό;\nΧρήστος Τερζόπουλος: Εγώ μεγάλωσα διαβάζοντας <<μικυμάους>> και η μοίρα θέλησε να τα εκδώσω κιόλας. Έτσι τα λέγαμε τότε. Όμως, τα <<μικυμάους>> που αγαπήσαμε είναι και αυτά μέρος της αξιόλογης τέχνης των κόμικς. Όταν ήρθε το πλήρωμα του χρόνου, κυκλοφόρησε το Κόμιξ, ένα περιοδικό που ανέδειξε κι άλλες πλευρές της υπόθεσης, μέσα από το έργο ενός κορυφαίου δημιουργού που είχαμε αγαπήσει μέσα από τις σελίδες του Μίκυ Μάους. Για μένα, λοιπόν, αλλά πιστεύω και για όλους τους Έλληνες αναγνώστες που μεγάλωσαν διαβάζοντας τα περιοδικά μας, το Κόμιξ είναι μέρος μιας συνεχιζόμενης πορείας που άρχισε με το Μίκυ Μάους... αγαπήσαμε τα κόμικς διαβάζοντας <<μικυμάους>>.\nΚόμιξ: Όλα λοιπόν ξεκίνησαν με ένα ποντίκι και το περιοδικό του...\nΧρήστος Τερζόπουλος: Όταν ήμουν μικρός, τα κόμικς της Ντίσνεϋ εκδίδονταν στην Ελλάδα από τον οίκο Πεχλιβανίδη, στο Γέλιο και Χαρά. Το διάβαζα κι εγώ όταν ήμουν παιδί. Εκτός από ήρωες του Ντίσνεϋ είχε και ήρωες της Warner, την Μικρή Λουλού και άλλα κόμικς. Όμως, οι ιστορίες του Ντίσνεϋ δεν έβγαιναν σε τακτά χρονικά διαστήματα. Η ιστορία αυτή δεν πήγε καλά. Τα χρόνια περνούσαν και δεν υπήρχαν στην Ελλάδα καθαρά ντισνεϋκά περιοδικά. Ο τότε αντιπρόσωπος της Ντίσνεϋ στην Ελλάδα, ο Αλκαίος Αγγελόπουλος, ο οποίος συνδεόταν προσωπικά με την οικογένεια Ντίσνεϋ, γνώριζε τον πατέρα μου: του παρείχε δημοσιογραφικό υλικό για την Γυναίκα. Αυτή η συγκυρία τον ώθησε να προτείνει μια μέρα στον πατέρα μου να βγάλει στην Ελλάδα τα <<μικυμάους>> που διάβαζα μικρός. Μετά, το ένα έφερε το άλλο... Μερικές φορές αναλογίζομαι το παρελθόν και το αντιμετωπίζω σαν μια σειρά συμπτώσεων.\nΚόμιξ: Πώς βρεθήκατε λοιπόν στο τιμόνι του Μίκυ Μάους σε τόσο μικρή ηλικία;\nΧρήστος Τερζόπουλος: Ο πατέρας μου δεν μπορούσε να ασχοληθεί προσωπικά. Δεν μπορούσε να κάθεται και να τα βγάζει ο ίδιος, μαζί με την Γυναίκα και τους υπόλοιπους τίτλους. Εξάλλου, τα <<μικυμάους>> δεν ήταν το χόμπυ του. Είχε άλλες δραστηριότητες: έβγαζε φωτογραφίες, ζωγράφιζε, έγραφε... Έτσι η αποστολή ανατέθηκε σε εμένα. Η προετοιμασία είχε αρχίσει πολλούς μήνες νωρίτερα. Το φθινόπωρο του 1965 πήγα για πρώτη φορά στην Έκθεση Βιβλίου στην Φρανκφούρτη για να συνατήσω κι άλλους Ευρωπαίους εκδότες, να αναζητήσω ιδέες και συμβουλές. Βέβαια, πρέπει να ομολογήσω ότι δεν θυμάμαι πια και πολλά πράγματα. Ιδιαίτερα τις πρώτες χρονιές ήμουν και λιγάκι σαστισμένος με όλη αυτή την κατάσταση. Για μένα ήταν κάτι καινούργιο, έπρεπε να πληροφορούμαι πάρα πολλά. Στην συνέχεια ήρθαμε σε επαφή με τους Ιταλούς εκδότες και τους ζητήσαμε υλικό. Το πρώτο μοντέλο που ακολούθησα ήταν το Topolino, το εβδομαδιαίο ιταλικό περιοδικό. Οι πρώτες ιστορίες του Μπαρκς που δημοσιεύσαμε στο Μίκυ Μάους ήταν προσαρμοσμένες στο μικρό σχήμα του Topolino. Εκείνη την εποχή δεν υπήρχαν περιορισμοί όσον αφορά στην μορφή των ιστοριών. Οι εκδότες μπορούσαν να προσαρμόζουν το υλικό που είχαν στην διαθεσή τους στο σχήμα των περιοδικών τους. Οι Ιταλοί έπαιρναν τις ιστορίες με τις τέσσερις σειρές καρέ και τις προσάρμοζαν για σελίδες των τριών σειρών. Οι Γάλλοι, αντίθετα, προσάρμοζαν τις ιστορίες τους για σελίδες με μεγαλύτερο μέγεθος.\nΚόμιξ: Ήταν μια εποχή ρομαντική και ηρωική, αλλά ταυτοχρόνως και δύσκολη.\nΧρήστος Τερζόπουλος: Όταν ξεκίνησε το Μίκυ Μάους, το επιτελείο του περιοδικού αριθμούσε μόλις τρία άτομα. Κι εγώ έκανα την θητεία μου στο ναυτικό. Είχα στην διάθεσή μου μόλις λίγες ώρες κάθε βράδυ για να πηγαίνω στο γραφείο και να ετοιμάζω το περιοδικό. Μετά, πριν κλείσει τον πρώτο του χρόνο, μας προέκυψε και το πραξικόπημα της 21ης Απριλίου. Για το επόμενο τεύχος, είχαμε προγραμματίσει τον Βασιλιά της Δύσης, μια πάρα πολύ ωραία ιστορία σε δύο συνέχειες. Στο εξώφυλλο εμφανιζόταν ο Μίκυ με στέμμα.\nΧρειάστηκε να αλλάξουμε επειγόντως το εξώφυλλο. Αναγκαστήκαμε να ξύσουμε το φιλμ για να διαγράψουμε το επίμαχο στέμμα και να αλλάξουμε τον τίτλο, για να μην φανεί ότι εκμεταλλευόμαστε τις περιστάσεις. Ύστερα, στα πρώτα χρόνια της δικτατορίας, έπρεπε να πηγαίνουμε στο υπουργείο Προεδρίας για να πάρουμε την έγκριση της λογοκρισίας. Υποβάλλαμε για έγκριση κάθε τυπογραφικό. Δεν μπορούσε να κυκλοφορήσει το περιοδικό χωρίς το <<τυπωθήτω>>, Τότε όλοι διάβαζαν Μίκυ Μάους... ακόμα και η λογοκρισία.\nΚόμιξ: Πώς φτάσαμε στο Κόμιξ;\nΧρήστος Τερζόπουλος: Το Μίκυ Μάους ακολούθησαν κι άλλοι τίτλοι: Το μηνιαίο Μεγάλο Μίκυ, τα Κλασσικά, το βραχύβιο Βέλος που δημοσίευε μη ντισνεϋκά κόμικς, από Φλας Γκόρντον μέχρι Τεν Τεν. Ήδη για το πρώτο τεύχος του Μίκυ Μάους είχα διαλέξει μια ιστορία ενός άγνωστου ακόμα σχεδιαστή: του Καρλ Μπαρκς. Είχα ξεχωρίσει το στυλ του και οι ιστορίες του ήταν οι αγαπημένες μου. Όταν κυκλοφόρησε στην Αμερική η Carl Barks Library, ο Αλκαίος Αγγελόπουλος με κάλεσε στο γραφείο του για να μου δείξει τα <<Άπαντα>> του αγαπημένου μου σχεδιαστή. Μου πρότεινε να τα βγάλω κι εγώ σε βιβλίο, αλλά εγώ είμαι <<περιοδικατζής>>. Προτίμησα να βγάλω ένα ακόμη περιοδικό <<μικυμάους>>. Όμως, αυτή τη φορά θα το έλεγαν Κόμιξ. Με ξ στο τέλος.\nΚόμιξ: Ποια είναι σήμερα η θέση του Κόμιξ στον χώρο των περιοδικών;\nΧρήστος Τερζόπουλος: Το Κόμιξ είναι για μας πάρα πολύ σοβαρή υπόθεση. Και για τις δικές μας εκδόσεις, και, πιστεύω, για τις ντισνεϋκές εκδόσεις γενικότερα. Κάθε τίτλος έχει την ιδιαιτερότητά του, όμως το Κόμιξ παρουσιάζει μια μοναδική ποικιλία στις επιλογές του, δημοσιεύοντας τις καλύτερες ιστορίες από διαφορετικούς ορίζοντες, κλασσικές και σύγχρονες. Τονίζει έτσι την συνέχεια που υπάρχει ανάμεσα στα αριστουργήματα του Καρλ Μπαρκς και την δουλειά σύγχρονων δημιουργών, από τον Ντον Ρόσα μέχρι λιγότερο διάσημους, αλλά πολύ αξιόλογους, νεότερους συναδέλφους του. Πολλές φορές οι επιλογές μας ξένισαν το κοινό. Θυμάμαι ότι όταν αρχίσαμε να δημοσιεύουμε τις ιστορίες του Ντον Ρόσα, πολλοί δυσανασχέτησαν επειδή ήθελαν ένα περιοδικό αφιερωμένο στις ιστορίες του Μπαρκς. Κάποιοι, παλιότεροι κυρίως αναγνώστες είχαν συνηθίσει το στυλ του Μπαρκς και το τόσο προσωπικό σχέδιο του Ντον τους αιφνιδίασε. Όμως επιμείναμε και αποδείχτηκε ότι είχαμε δίκιο. Ο Ντον Ρόσα κατέκτησε τους πάντες, ακριβώς επειδή είναι ένας πάρα πολύ καλος δημιουργός, που έφτιαξε σιγά σιγά το δικό του στυλ και έκανε τους αναγνώστες να τον αγαπήσουν. Ας μην ξεχνάμε, άλλωστε, ότι το Κόμιξ ξεκίνησε σχεδόν ταυτόχρονα με τον Ντον. Η πρώτη του ιστορία δημοσιεύτηκε στο Κόμιξ το 1990, τρία χρόνια μετά το επαγγελματικό του ντεμπούτο ως δημιουργού κόμικς. Τολμάμε, λοιπόν, να δημιουργήσουμε νέους ορίζοντες, να προχωρήσουμε ακόμη και όταν οι επιλογές μας μάς βγάζουνα από την πεπατημένη. Αν μέναμε στην πεπατημένη, τα πράγματα θα ήταν πιο εύκολα, όμως δεν θα μπορούσαμε να φτιάξουμε ένα περιοδικό σαν το Κόμιξ.\nΚόμιξ: Σε ποιους πιστεύετε ότι απευθύνεται το Κόμιξ;\nΧρήστος Τερζόπουλος: Κυριολεκτικά σε όλους. Το Κόμιξ έχει αναγνώστες κάθε ηλικίας και κάθε εθνικότητας. Όπως και όλοι οι υπόλοιποι τίτλοι μας, είναι πρωτίστως νεανικό περιοδικό. Όμως, είναι ένα περιοδικό που μας βοήθησε να ξεπεράσουμε κάποια παραδοσιακά πλαίσια, σε παγκόσμιο επίπεδο, και καθιερώθηκε ως τίτλος που απευθύνεται και σε ενήλικους. Κι ακόμη είναι ένα περιοδικό που έχει γίνει γνωστό και έξω από τα όρια της χώρας μας. Σήμερα, έχουμε τιμής ένεκεν συνδρομητές τους εκδότες από τις Σκανδιναβικές χώρες. Είναι μεγάλη τιμή για εμάς να μας ζητάει το περιοδικό κάποιος που δεν ξέρει ελληνικά για να το διαβάσει, να μας λέει ένας εκδότης ότι θέλει το περιοδικό μας για να το έχει στην βιβλιοθήκη του επειδή του αρέσει αυτό που βγάζουμε. Καταφέραμε να φτιάξουμε ένα περιοδικό που έχει κερδίσει την εκτίμηση όλων, ακόμα και των ιθυνόντων της Ντίσνεϋ. Ένα περιοδικό αναφοράς.\nΚόμιξ: Οι εκδηλώσεις για τα 2.000 τεύχη του Μίκυ Μάους ήταν για σας κατά κάποιον τρόπο ένα βάπτισμα του πυρός... ή μάλλον του πλήθους. Τι συγκρατήσατε από αυτές τις εκδηλώσεις;\nΧρήστος Τερζόπουλος: Πρώτα απ' όλα, θα πρέπει να πω ότι δεν μου πολυαρέσει η δημοσιότητα. Είμαι εκδότης, όχι ηθοποιός. Από την άλλη, δεν είναι η πρώτη φορά που έρχομαι σε επαφή με τους αναγνώστες μας. Τους συναντώ σε δημόσια ή ιδιωτική βάση και πάντα διαβάζω τις επιστολές τους. Όμως, είναι γεγονός ότι δεν εχουμε ξανακάνει τόσο μεγάλη εκδήλωση. Πάντα μου κάνει εντύπωση το γεγονός ότι οι άνθρωποι που διαβάζουν τα δικά μας <<μικυμάους>>, τα θυμούνται και συνδέονται μαζί τους. Οι καλλιτέχνες δέχτηκαν ευχαρίστως να συμμετέχουν, και φαίνεται πως στα έργα τους μετέφεραν προσωπικές μνήμες και ευαισθησίες. Με συγκίνησε, επίσης, ο ενθουσιασμός και η αφοσίωση του κόσμου στα περιοδικά μας. Στις εκδηλώσεις ήρθε πάρα πολύς κόσμος και έδειξε τρομερή υπομονή για να πάρει ένα αυτόγραφο από τον Ντον Ρόσα. Σε τελική ανάλυση, αυτόγραφα μοιράζαμε, όχι λίρες... Πέρα από την πλάκα, όλα αυτά δείχνουν πόσο μεγάλη επίδραση έχουν τα περιοδικά μας. Κάποια στιγμή με πλησίασε μια αναγνώστρια και μου είπε ότι διαβάζοντας το Κόμιξ δεν ξεκουράζεται, αλλά παίρνει δυνάμεις. Κάποτε πίστευα ότι οι ενήλικοι διαβάζουν κόμικς για να χαλαρώσουν. Φαίνεται ότι τα πράγματα είναι πιο σοβαρά, πιο σύνθετα. Ακόμη και οι μεγαλύτεροι αναγνώστες μας, οι άνθρωποι που μεγάλωσαν διαβάζοντας τα περιοδικά μας και που συνεχίζουν να τα διαβάζουν, περιμένουν πάρα πολλά. Αυτό είναι πολύ σημαντικό για όλους εμάς και απαιτεί ακόμα περισσότερη προσοχή και φροντίδα.\nΚόμιξ: Δύο χιλιάδες εβδομάδες το τιμόνο των περιοδικών Ντίσνεϋ είναι μια ολόκληρη ζωή. Ποια είναι σήμερα η θέση αυτών των περιοδικών στην καθημερινότητάς σας;\nΧρήστος Τερζόπουλος: Έχουν αλλάξει πολλά πράγματα από την ημέρα που ξεκίνησα το Μίκυ Μάους. Το επιτελείο ήταν μικρότερο και τα τεχνικά μέσα ήταν διαφορετικά. Σήμερα έχουν αυξηθεί οι υποχρεώσεις μου, αλλά πάντα επιβλέπω προσωπικά τα περιοδικά και την δουλειά των συνεργατών μου. Αυτός είναι ο ρόλος του εκδότη. Μια ματιά <<αφ΄υψηλού>> είναι απαραίτητη για να εντοπίσει κάποια λάθη, να διορθώσει κάποιες λεπτομέρειες που δεν βλέπουν απαραίτητα όσοι είναι απορροφημένοι στην δουλειά τους. Όμως είναι δύσκολο να απαντήσει κανείς σε μια τέτοια ερώτηση, λόγω της ίδιας της φύσης της δουλειάς. Προσπαθούμε να την τυποποιήσουμε, αλλά δεν είναι δυνατόν να μπει σε καλούπια. Τα περιοδικά αποτελούν ένα σημαντικό τμήμα της καθημερινότητάς μου, αλλά δεν μπορώ να πω με ακρίβεια πόσες ώρες αφιερώνω σε κάθε τίτλο. Θα έλεγα ότι αφιερώνω τουλάχιστον τέσσερις ώρες την ημέρα, όχι απαραίτητα συνεχόμενες και όχι απαραίτητα στο πλαίσιο κάποιου ωραρίου. Μου έχει τύχει να στείλω ηλεκτρονικό μήνυμα ή να αφήσω μήνυμα στον τηλεφωνητή κάποιου συνεργάτη αργά το βράδυ, Σαββατοκύριακο ή Παραμονή Πρωτοχρονιάς για να επισημάνω μια ιστορία ή μια ιδέα κατάλληλη για τα περιοδικά μας. Ακόμα κι όταν πηγαίνω διακοπές, δεν κάνω ταξίδι αναψυχής με την πλήρη έννοια. Είμαι πάντα σε επιφυλακή. Στην θέση που είμαι δεν μπορώ να λειτουργήσω με ωράριο. Αν μου έρθει μια ιδέα, δεν μπορώ να πω στον εαυτό μου ότι θα την αφήσω για το πρωί της επομένης. Αυτή είναι η φύση της δουλειάς.\nΚόμιξ: Κάποιο τελευταίο σχόλιο;\nΧρήστος Τερζόπουλος: Μου αρέσει αυτή η δουλειά. Δεν μου είναι βάρος. Και φτιάχνουμε ένα καλό περιοδικό, έτσι δεν είναι;\nΗ πορεία του περιοδικού επιβεβαίωσε τον εκδότη του. Το Κόμιξ συμπλήρωσε άλλη μια εκατοντάδα τεύχη, χαρίζοντας ευχάριστες στιγμές σε ανήλικους και ενήλικους αναγνώστες.\nΕκατό τεύχη και οκτώ χρόνια μετά, το Κόμιξ γιόρτασε άλλη μια επέτειο. Την συμπλήρωση 25 ετών κυκλοφορίας. Το Κόμιξ 301 ήταν επετειακό και δημοσίευσε μια μεγάλη ανέκδοτη περιπέτεια του Καρλ Μπαρκς και επανατύπωσε μία του Ντον Ρόσα. Με αφορμή την επέτειο των 25 χρόνων, στην αρχή του επετειακού τεύχους αναδημοσιεύτηκε ένα κομμάτι από την συνένετυξη που είχε δώσει ο Τερζόπουλος στο Κόμιξ 200, συνοδευμόμενο από ένα σκίτσο που απεικονίζει τον ίδιο τον Τερζόπουλο αυτοκράτορα, φρουρούμενο από έναν στρατιώτη με την μορφή του Γκούφυ.\nΔυστυχώς, το Κόμιξ δεν συνέχισε άλλο την πορεία του. Το τεύχος 303 ήταν και το τελευταίο...\nΑνακτήθηκε από το "https://komix.fandom.com/el/wiki/%CE%91%CF%80%CF%8C_%CF%84%CE%BF_%22%CE%9C%CE%AF%CE%BA%CF%85_%CE%9C%CE%AC%CE%BF%CF%85%CF%82%22_%CF%83%CF%84%CE%BF_%22%CE%9A%CF%8C%CE%BC%CE%B9%CE%BE%22:_%CE%A3%CF%85%CE%BD%CE%AD%CE%BD%CF%84%CE%B5%CF%85%CE%BE%CE%B7_%CF%84%CE%BF%CF%85_%CE%A7%CF%81%CE%AE%CF%83%CF%84%CE%BF%CF%85_%CE%A4%CE%B5%CF%81%CE%B6%CF%8C%CF%80%CE%BF%CF%85%CE%BB%CE%BF%CF%85?oldid=64801".


«Η ελληνική μουσική είναι ενδιαφέρουσα και ασυνήθιστη ηχητικά» | Η Εφημερίδα των Συντακτών\nΕΝΤΥΠΗ ΕΚΔΟΣΗ 17.11.2019, 00:11\nΜε το νέο άλμπουμ «Shine A Light» αλλά και τις παλιές, αγαπημένες επιτυχίες στις αποσκευές του, ο διάσημος Καναδός ρόκερ και ακτιβιστής Μπράιαν Άνταμς έρχεται ορεξάτος στην Αθήνα. «Ειλικρινά δεν θυμάμαι πότε ήταν η τελευταία φορά που έδωσα μια κακή συναυλία. Πάντοτε προσπαθώ να δίνω ό,τι καλύτερο μπορώ στη σκηνή», μας λέει\nΤη Δευτέρα θα είμαστε από νωρίς στο κλειστό γήπεδο μπάσκετ του ΟΑΚΑ: δίνει μεγάλη συναυλία ο Μπράιαν Ανταμς και δεν σκοπεύουμε να τη χάσουμε. «Θα παρουσιάσω και τραγούδια, μεταξύ πολλών άλλων φυσικά, από το νέο μου άλμπουμ "Shine A Light" το οποίο είναι πολύ ιδιαίτερο για μένα», λέει, τηλεφωνικά, στην «Εφ.Συν.», λίγες μόλις ημέρες πριν από την άφιξή του στη χώρα μας. «Μερικά από τα κομμάτια τα έγραψα με τον Ed Sheeran, ενώ συνεργάστηκα και με την Jennifer Lopez ως ντουέτο στο “That’s How Strong Our Love Is”. Ελπίζω ότι όλοι όσοι έρθετε στο live θα περάσετε πολύ ωραία».\nΤο «Shine A Light» στο οποίο αναφέρεται με θέρμη είναι το 14ο άλμπουμ στην καριέρα του και κυκλοφόρησε φέτος τον Μάρτιο. Γι' αυτό και η περιοδεία του ονομάστηκε «Shine a Light World Tour» περνώντας από Ευρώπη, Αμερική, Καναδά, Νέα Ζηλανδία και Ηνωμένο Βασίλειο. Αυτές τις μέρες βρίσκεται εδώ γύρω, στη γειτονιά μας, σήμερα Σαββάτο παίζει στην Κωνσταντινούπολη, προχθές ήταν στη Βουλγαρία κ.ο.κ. Κωδικός Βαλκάνια για τον μεγάλο Καναδό ρόκερ.\n«Δεν γνωρίζω πολλά για την Ελλάδα. Γνωρίζω όμως ότι οι άνθρωποι, αλλά και το φαγητό σας, είστε θαυμάσιοι και πολύ διαφορετικοί». Και για τη μουσική μας τι ξέρει; «Η ελληνική μουσική είναι σίγουρα ενδιαφέρουσα και ασυνήθιστη ηχητικά. Δεν παράγει συνηθισμένο αποτέλεσμα και το γεγονός αυτό είναι κάτι που ως μουσικός εκτιμώ πάρα πολύ».\nΕίχε παίξει και τον Σεπτέμβριο του μακρινού 1988 στην Ελλάδα ο Μπράιαν Ανταμς. Και στη Λεωφόρο το 1992. Αλλωστε ο βραβευμένος με βραβείο Γκράμι καλλιτέχνης μετράει 40 χρόνια καλλιτεχνικής πορείας. Και πολλές επιτυχίες: «Straight from the heart», «Heaven». «(Everything I Do) I Do It For You», «Summer of '69», «All for Love» και πολλές ακόμα. Για το «(Everything I Do) I Do It For You» μάλιστα, την τεράστια επιτυχία του από την ταινία «Ρομπέν των Δασών: ο Πρίγκιπας των Κλεφτών» με τον Κέβιν Κόστνερ του 1991, κυκλοφορεί η φήμη πως ήταν ένα τραγούδι το οποίο το έγραψε στο άστραμμα, μέσα σε λίγα λεπτά. Χαμογελάει καθώς του το αναφέρω, με μια δόση υπερβολής είναι η αλήθεια. «Δεν θα έλεγα πως το έγραψα γρήγορα, θα έλεγα ότι ήμουν πολύ εμπνευσμένος εκείνη την εποχή που γράφτηκε κι έτσι έμοιαζε σαν ένα αεράκι».\nΑξίζει να αναφέρουμε πως ο Μπράιαν Ανταμς είναι ακτιβιστής και υπέρμαχος των ανθρώπινων δικαιωμάτων, ασχολείται με το προσφυγικό και τη φροντίδα σεισμοπαθών και άλλα σημαντικά κοινωνικά θέματα. Είναι και φωτογράφος παρουσιάζοντας έργα του σε περιοδικά μόδας, σε βιβλία και σε εκθέσεις. «Δεν αισθάνομαι καμία πίεση με τη μουσική, ούτε όταν παίζω ούτε όταν δημιουργώ», λέει και συμπληρώνει: «Ειλικρινά δεν θυμάμαι πότε ήταν η τελευταία φορά που έδωσα μια κακή συναυλία. Πάντοτε προσπαθώ να δίνω ό,τι καλύτερο μπορώ στη σκηνή».\nTo ντεμπούτο του άλμπουμ με τίτλο το όνομά του («Bryan Adams») κυκλοφόρησε το 1980, επιτυχία όμως άρχισε να γνωρίζει τρία χρόνια αργότερα με το «Straight from the Heart» από το «Cuts Like A Knife» (1983). Με το «Reckless» την επομένη χρονιά, απογειώθηκε. Οπως είναι αναμενόμενο, η πρώτη του μνήμη καθώς μεγάλωνε έχει να κάνει με τη μουσική. Και θυμάται την πρώτη φορά που κατάλαβε την κλίση του προς αυτήν.\n«Ηταν μια θαυμάσια στιγμή, όταν ανακάλυψα σε πολύ νεαρή ηλικία ότι αυτό ακριβώς θέλω να κάνω», επισημαίνει. Και τώρα «λιώνει» όταν ακούει «τα πρώτα κομμάτια που άκουγα παιδί ακόμα. Μου έρχονται όλες οι αναμνήσεις από τότε και με βοηθάει να αναλογίζομαι για τη μακρά διαδρομή που έχω ακολουθήσει μέχρι εδώ που βρίσκομαι τώρα». Τι περισσότερο έμαθε για τον κόσμο κοιτώντας τον όλες αυτές τις δεκαετίες ως συνθέτης; «Εμαθα πως το πιο σημαντικό πράγμα στη ζωή είναι να είσαι αληθινός με τον εαυτό σου και αληθινά πιστός στους αγαπημένους σου και τους φίλους σου».\nΚλειστό Γήπεδο Μπάσκετ ΟΑΚΑ, Δευτέρα 18 Νοεμβρίου. Ωρα έναρξης: 20.30.\nΕισιτήρια από 39 έως 59 ευρώ και VIP ζώνη 150 ευρώ.\nΜΟΥΣΙΚΗ - ΧΟΡΟΣ 06.09.2019, 06:00\nΓια μικρούς και (λίγο) μεγαλύτερους\nΕίναι η Ημέρα Θετικής Ενέργειας στο Τείχος των Εθνών στο ΟΑΚΑ και οι γονείς, όπως σας είπα, θα το γνωρίζετε ήδη. Πρόκειται για μια μεγάλη συναυλία, ένα φεστιβάλ στην ουσία, που μαζεύει χιλιάδες κόσμο.\nΜΟΥΣΙΚΗ - ΧΟΡΟΣ 27.04.2020, 23:34\nΤο live του Theodore αυτή τη φορά ήταν διαδικτυακό. Ωραία, εξαιρετική πρωτοβουλία από το ΚΠΙΣΝ. Ξεκίνησε κάθε Σάββατο να διοργανώνει συναυλίες για το internet απευθείας από το Φάληρο.


V for Vrana: 20 κωμικοί για ένα χαμόγελο! Μια βραδιά stand up comedy για καλό σκοπό! | Join Radio V for Vrana: 20 κωμικοί για ένα χαμόγελο! Μια βραδιά stand up comedy για καλό σκοπό! | Join Radio\nV for Vrana: 20 κωμικοί για ένα χαμόγελο! Μια βραδιά stand up comedy για καλό σκοπό!\nΗ stand up comedian Κατερίνα Βρανά, η πιο αστεία γυναίκα του κόσμου -σύμφωνα με τον παγκόσμιο διαγωνισμό του Laugh Factory-, αντιμετωπίζει με αυτοσαρκαστική διάθεση το σοβαρό πρόβλημα που κλόνισε την υγεία της! Ωστόσο, δυστυχώς η κατάσταση της παραμένει δύσκολη και καλούμαστε να βάλουμε όλοι ένα χεράκι για την χρονοβόρα ανάρρωση της.\nΜέσω του stand-up, 20 κωμικοί αποφάσισαν να τη στηρίξουν οργανώνοντας μία ξεχωριστή παράσταση, τα έσοδα της οποίας θα διατεθούν για την αποκατάσταση της υγείας της.\nΠέμπτη 7 Ιουνίου, λοιπόν, θα έχουμε την ευκαιρία να της ανταποδώσουμε το γέλιο σε μια βραδιά αισιοδοξίας και αλληλεγγύης, στο ΒΕΑΚΕΙΟ Θέατρο!\nΤον Απρίλιο του 2017, η Κατερίνα βρισκόταν στη Μαλαισία για παραστάσεις, όταν αρρώστησε πολύ σοβαρά. Ένα σηπτικό σοκ την έφερε τρεις φορές κοντά στον θάνατο, επηρεάζοντας όλα της τα όργανα. Έχασε την όρασή της και μετά από 4 χειρουργεία και 5μηνη νοσηλεία ατρόφησαν όλοι της οι μύες. Από τον Σεπτέμβριο που βγήκε από το νοσοκομείο, η Κατερίνα μπήκε σε εντατικό πρόγραμμα αποκατάστασης ούτως ώστε να μάθει ξανά να περπατάει και να ανακτήσει τη χρήση των μυών της. Σήμερα, βλέπει πολύ καλύτερα, ενώ μπορεί με δυσκολία να σταθεί όρθια. Συνεχίζει την εντατική φυσικοθεραπεία και τις στοχευμένες ασκήσεις στην πισίνα, χρειάζεται ωστόσο βοήθεια επί 24ωρου βάσεως. Μετά από μια τόσο σοβαρή ασθένεια, ο δρόμος της ανάρρωσης είναι μακρύς και απαιτείται υπομονή όσο και χρήματα. Το «V for Vrana» είναι μια κίνηση αλληλεγγύης για το αστείο και χαρισματικό κορίτσι, που πλέον πορεύεται με σημαία το «Stayin’ Alive» και βγάζει αυθάδικα τη γλώσσα σε ο,τι αντιμετωπίζει!\nΟι κωμικοί που υπόσχονται να δώσουν τον καλύτερό τους εαυτό στο V For Vrana είναι\nΚωνσταντίνος Μπούρας Μπαϊμάκος\n«V for Vrana»\nΠέμπτη 7 Ιουνίου, 21:00\nΒΕΑΚΕΙΟ Θέατρο, Ηρακλείου 13, Λόφος Προφήτη Ηλία, Πειραιάς\nΕίσοδος: 15 €.\nΠροπώληση εισιτηρίων μέσω viva.gr.\nTAGS: CharityStand up comedyV for VranaΚατερίνα Βρανά


ΣΕΙΣΑΧΘΕΙΑ - Ε.ΠΑ.Μ.: Το κοινό σημείο ΚΚΕ - ΣΥΡΙΖΑ....\nΤο κοινό σημείο ΚΚΕ - ΣΥΡΙΖΑ....\nΗ διελκυστίνδα ''Δευτέρας Παρουσίας'' - ''Πρώτης Μεταμόρ-φωσης'', το Μαξίμου και οι Ίβηρες\nΕ, λοιπόν η πολιτική στρατηγική του ΣΥΡΙΖΑ εμφανίζει μια ενδιαφέρουσα ομοιότητα με την αντίστοιχη του... ΚΚΕ. Όχι, δεν «το ρίξαμε» στους αστεϊσμούς, ούτε στις παραδοξολογίες. Όσο κι αν τα δύο κόμματα βρίσκονται εκ των πραγμάτων «στα μαχαίρια», οι ηγεσίες τους έχουν μια κοινή «σύλληψη» ως προς τη βασική «αρετή» της υπομονής και την -κατά πολύ σπουδαιότερη- της επιβίωσης. Όχι της δικής τους υπομονής, ούτε της δικής τους επιβίωσης. Της κοινωνίας.\nTo ΚΚΕ «ξεμπερδεύει» με άλμα στο χρόνο, εναποθέτοντας τα πάντα στον αθέατο ορίζοντα της «λαϊκής εξουσίας». Πρόκειται για την αποκληθείσα (με δόσεις υπερβολής και σαρκαστικής διάθεσης, φυσικά) και ως προσμονή έλευσης της «Δευτέρας Παρουσίας». Σε αυτήν τη «Δευτέρα Παρουσία» ο ΣΥΡΙΖΑ αντιπαραθέτει την... «Πρώτη Μεταμόρφωση». Πού θα πάει, δεν θα μεταμορφωθεί η...\nΕυρωπαϊκή Ένωση, η Ευρώπη η ίδια; Ε, θα είναι η πρώτη μεταμόρφωση στη «ΜΜ» -μετά Μάαστριχτ- εποχή, οπότε θα το γιορτάσουν δεόντως όσοι ακόμη επιβιώνουν, εάν φυσικά το επιτρέπει ο τρόπος με τον οποίο θα επιβιώνουν...\nΈως ότου λοιπόν συντελεστεί η μεταμόρφωση της «θεσμικής Ευρώπης», δεν έχουμε παρά να μείνουμε σταθεροί στη συμμόρφωση προς τα κελεύσματα των δανειστών, στην περεταίρω παραμόρφωση της ελληνικής κοινωνίας (που έχει ήδη γίνει αγνώριστη, γεμάτη πληγές από πάνω μέχρι κάτω), στην επιμόρφωση ή και αναμόρφωση του κόσμου, ιδίως εκείνου της Αριστεράς, όστις οφείλει να αντιληφθεί -σε βάθος- ότι τελικά ο δρόμος των μνημονίων ήταν όντως αναπόδραστος...\nΗ «θεσμική Ευρώπη» βεβαίως υποτίθεται ότι θα άρχιζε να «μεταμορφώνεται» από την εκλογική νίκη του... Ολάντ στη Γαλλία, το 2012, όπως προέβλεπαν τότε, όχι τα στελέχη του ΣΥΡΙΖΑ, αλλά οι δεξιές και κεντροαριστερές «καφετζούδες» που πάσχιζαν να προσφέρουν στο ημέτερο εκλογικό σώμα μια «προοπτική» ήρεμης, αδιατάρακτης -έστω και σταδιακής- απεμπλοκής από τη θηριώδη κατ' ευφημισμόν «δημοσιονομική προσαρμογή. Όλοι ξέρουμε τι ακολούθησε. Το βιώσαμε.\nΗ «θεσμική Ευρώπη» υποτίθεται ότι θα άρχιζε να «μεταμορφώνεται» από την επομένη της εκλογικής νίκης του ΣΥΡΙΖΑ, τον Ιανουάριο του 2015. Γιατί; Επειδή η γραφειοκρατία της, είτε θα υποχωρούσε υπό την επήρεια του φόβου πως σε αντίθετη περίπτωση τα «καινά δαιμόνια» θα διασπείρονταν σε μεγαλύτερη ακτίνα, είτε θα συγκινούνταν -ευαίσθητη, γαρ- στη θέα μιας εκλιπαρούσας για «έντιμο συμβιβασμό» κυβέρνησης, η οποία δεν τολμούσε καν να αναστείλει τις αποπληρωμές δόσεων στους πιστωτές που «έκοβαν» τη ρευστότητα. Εμπράκτως, βεβαίως, ο ΣΥΡΙΖΑ ποντάρισε στο δεύτερο «είτε» -και το τι έγινε, κάλλιο μην το ξαναπείτε...\nΜαξίμου και Κουμουνδούρου, όμως, επιμένουν σε αυτό το ιδιότυπο «έξω πάμε καλά», για λόγους απολύτως εξηγήσιμους, αλλά και με τρόπους αφόρητα σουρεαλιστικούς... Διότι, καλά, να «βλέπεις» -κάθε τρεις και λίγο- την Ευρώπη να αλλάζει προς το καλύτερο, άντε, χρεώνεσαι έναν αυθαίρετο ενεστώτα διαρκείας, αλλά ως εκεί. Να λες όμως ότι η Ευρώπη αρχίζει να στρέφεται προς ελπιδοφόρες κατευθύνσεις χάρη στον... ΣΥΡΙΖΑ της περιόδου από τη 12η Ιουλίου και εντεύθεν, συγγνώμη, αυτό είναι ικανό να σε κάνει να ανακράξεις: Φίλοι του ΣΥΡΙΖΑ, πόσα θέλετε να... μην μας τρελάνετε περισσότερο; Να σας τα δώσουμε -εν ανάγκη και με ΦΠΑ 23%.\nΜεταξύ άλλων ειπώθηκε και το αμίμητο: Ότι στην Πορτογαλία δεν θα είχε ανατραπεί η δεξιά κυβέρνηση, εάν δεν επικρατούσε ο ΣΥΡΙΖΑ στις εκλογές της 20ης Σεπτεμβρίου (ούτε καν σε εκείνες του Ιανουαρίου!). Πώς και γιατί, ορέ λεβέντες;\nΠριν απ' όλα, συνιστά σοβαρά λάθος να πιστεύει κανείς ότι μπορεί να είναι «εισαγόμενος» ο βασικός γνώμονας της πολιτικής συμπεριφοράς της κοινωνίας, σε μία χώρα. Όσο κι αν επιδρούν και ορισμένες σοβαρές εκτός συνόρων διεργασίες, είναι αφέλεια να πιστεύει κανείς ότι πχ οι Πορτογάλοι θα έθεταν σε δεύτερη μοίρα τα δικά τους βιώματα και τις «συντεταγμένες» της πολιτικής σκηνής στη χώρα τους, για να παρακολουθούν ολημερίς τις κινήσεις του Σταθάκη ή του Ευκλείδη.\nΑλλά και εάν, για την οικονομία της συζήτησης, υποθέταμε ότι τα πράγματα ήταν διαφορετικά, πάλι δεν θα προέκυπτε καμία... «εξαγωγή» συσχετισμών, από Αθήνα μεριά...\nΈλεος, βρε παλικάρια! Τώρα που γίνατε «Αριστερά του ρεαλισμού» χάσατε κάθε ευχέρεια και του στοιχειωδέστερου υπολογισμού; Γιατί δεν αντιπαραβάλετε τα πρόσφατα εκλογικά αποτελέσματα στην Πορτογαλία προς τις δημοσκοπήσεις της προ 12ης Ιουλίου εποχής, στη συγκεκριμένη χώρα; Εάν μάλιστα θέλετε να εξάγετε ασφαλέστερα συμπεράσματα, κάντε κάτι ακόμη: Ανατρέξτε σε δημοσκοπήσεις που έβλεπαν το φως της δημοσιότητας, όχι προτού χρεωθεί ο ΣΥΡΙΖΑ το εξευτελιστικό «πάρτε τα όλα» της 12ης Ιουλίου, αλλά έτη ολόκληρα προτού ανέλθει το κόμμα του Α. Τσίπρα στην κυβερνητική εξουσία.\n«Πορτογαλία: Η Αριστερά μπροστά με 60% (!) στις δημοσκοπήσεις, Μπλόκο και ΚΚ στο 22%» πανηγύριζε η «Αυγή» τον Ιούνιο του 2013 (στην ηλεκτρονική της έκδοση, 3/6/13). Τι να υποθέσουμε τώρα; Ότι η πορτογαλική Αριστερά και οι «μετανιωμένοι» για το μνημόνιο Σοσιαλιστές «έπαιρναν τα πάνω» τους το 2013, επειδή η κοινωνία της χώρας παρατηρούσε την ενδυνάμωση του ΣΥΡΙΖΑ; Κι αν επενεργεί μια τόσο ισχυρή «ευθεία σύνδεση», πώς ακριβώς ερμηνεύονται οι χαμηλότερες εκλογικές επιδόσεις της πορτογαλικής Αριστεράς και κεντροαριστεράς στις πρόσφατες εκλογές;\nΚαι με την κατρακύλα των «Ποδέμος», την οποία (δεν προλαβαίνουν πια να ) καταγράφουν οι δημοσκοπήσεις, τι γίνεται; Πιστώνεται δηλαδή ο ΣΥΡΙΖΑ την άνοδο του «αντι-δεξιού» φάσματος στην Πορτογαλία (κι ας ήταν αυτή αισθητά μικρότερη εκείνης που διαφαινόταν παλιότερα), αλλά δεν χρεώνεται την καταβαράθρωση των «Ποδέμος» στην Ισπανία; «Μονά ζυγά» δικά σας;\nΑλλά, πάλι, γιατί όχι; Το «μονά ζυγά δικά μας» μοιραία γίνεται παντιέρα «δια πάσαν χρήσιν» στη ρητορική μιας κομματικής ηγεσίας, η οποία δηλώνει (δια στόματος Τσίπρα) υπερήφανη για την επτάμηνη διαπραγμάτευση, αλλά και υπερήφανη για τη συνθηκολόγηση που «απέτρεψε την καταστροφή». Αποφασισμένη να «τηρήσει τις δεσμεύσεις» του 3ου μνημονίου, αλλά και να μην χάσει το συνειδησιακό βάλσαμο που προσφέρει η εικονική συμμετοχή στην απεργία της 12ης Νοεμβρίου.\nΤελικά ο ΣΥΡΙΖΑ, ασκεί -όντως- «κοινωνική πολιτική» και μάλιστα με έντονο το στοιχείο της ψυχολογικής υποστήριξης... Η «Πρώτη Μεταμόρφωση» της Ευρώπης ανακουφίζει όσους αρέσκονται σε θεολογικές προσεγγίσεις των εννοιών «πολιτική» και «ελπίδα». Το 3ο μνημόνιο δωρίζει αφειδώς τη χαρά της «δικαίωσης» αλλά και την προσμονή μιας ταχύτερης, αποτελεσματικότερης και πιθανόν ρεβανσιστικής ανασύνταξης, σε έναν ολόκληρο «συστημικό» γαλαξία.\nΌσο για την αναπαλαίωση του κλασσικού «ΠΑΣΟΚικού» αξιώματος «είμαι με το εφικτό, είμαι και με το όραμα», αυτή θα μπορούσε να προσφέρει επαρκή ψυχική γαλήνη στους απανταχού Παναγόπουλους που ξιφουλκούσαν υπέρ του «Ναι» στο δημοψήφισμα, αλλά τώρα παριστάνουν (τρομάρα τους!) την «εμπροσθοφυλακή» στη μάχη εναντίον του 3ουμνημονίου. Πρώτοι φορά Αριστερά, όλων γαληνεύει η καρδιά. Όλων των προαναφερθέντων, δηλαδή...\n«Δικαιώνοντάς» τους όλους αυτούς, ο ΣΥΡΙΖΑ επιμένει ότι είναι η αριστερή δάδα που φωτίζει την Ευρώπη. Δεν βαριέσαι καημένε... Αν δεν μπορείς ή δεν τολμάς να εκπέμψεις τη λάμψη του ριζοσπαστικού, εν δυνάμει νικηφόρου πολιτικού σχεδίου, φωτίζεις την Αππία Οδό (ή τον άξονα Βερολίνου - Βρυξελλών) με φλεγόμενους κοινωνικούς αιχμαλώτους. Φως το ένα, φως και το άλλο. Άσε που, εξομολογούμενος ότι «αναγκάζεσαι να υλοποιήσεις μέτρα που δεν πιστεύεις», πιστεύεις πως ξεμπερδεύεις.\nΕ, όταν «μεταμορφωθεί» η Ευρώπη, θα μαζευτούν και οι στάχτες -με τον προσήκοντα σεβασμό. Για την ώρα, ακόμη και αυτό θα ήταν «σπατάλη»...\nΑναρτήθηκε από ΣΕΙΣΑΧΘΕΙΑ ΕΠΑΜ στις 1:40 π.μ.\nΕτικέτες ΕΝΔΙΑΦΕΡΟΝΤΑ ΑΡΘΡΑ, ΕΠΙΚΑΙΡΟΤΗΤΑ, ΚΚΕ, ΣΥΡΙΖΑ


Πήρε Ζαρκαδούλα ο Δούκας!\nΕπιμένει... νεανικά ο Δούκας που απέκτησε και τον Βασίλη Ζαρκαδούλα.\nΟ Ζαρκαδούλας ήταν ο αρχηγός της ΑΕΚ σε παιδικό και εφηβικό τμήμα, όμως δεν ανανέωσε με την «Ένωση» και έτσι θα αρχίσει την επαγγελματική του καριέρα από τη Β΄Εθνική και την ομάδα της Αθήνας.\nΗ «οικογένεια» του ΑΣΕ Δούκα καλοσωρίζει τον Βασίλη Ζαρκαδούλα στην ομάδα και του εύχεται κάθε επιτυχία στο νέο του ξεκίνημα».\nΠήρε Φιλιππόπουλο ο Φίλιππος Βέροιας\tΝέος υπεύθυνος Τύπου στον Αία Ευόσμου (pic)


Φωτισμός και σποτ led – Εξοικονομήστε ενέργεια και προστατέψτε το περιβάλλον - THERMISnews.gr\nHome / ΕΝΕΡΓΕΙΑ / ΠΕΡΙΒΑΛΛΟΝ / Φωτισμός και σποτ led – Εξοικονομήστε ενέργεια και προστατέψτε το περιβάλλον\nΦωτισμός και σποτ led – Εξοικονομήστε ενέργεια και προστατέψτε το περιβάλλον\n4/23/2021 ΕΝΕΡΓΕΙΑ, ΠΕΡΙΒΑΛΛΟΝ\nΟ φωτισμός LED έχει εξελιχθεί τα τελευταία χρόνια και ολοένα περισσότεροι αγοραστές τον εμπιστεύονται για τα πολλά του πλεονεκτήματα. Αναμφισβήτητα αποτελεί μία πολύ καλή πηγή φωτισμού τόσο για το εσωτερικό όσο και το εξωτερικό του σπιτιού.\nΤο βασικό πλεονέκτημα στα σποτ led και τον φωτισμό ledεν γένει είναι η υψηλή ενεργειακή απόδοση που διαφαίνεται ειδικά σε συνδυασμό με τους άλλους παραδοσιακούς λαμπτήρες. Η τεχνολογία led ξοδεύει το 80% στην παραγωγή φωτός, ενώ το υπόλοιπο το αφιερώνει στην ενέργεια.\nΒασικό επίσης πλεονέκτημά τους είναι ότι είναι 100% οικολογικοί και πολύ ασφαλείς για κάθε χώρο, αφού δεν περιέχουν στοιχεία βλαβερά για την υγεία όπως Zn. Οι λάμπες led επιπλέον είναι χρωματιστές. Μπορείτε εκτός από το κλασικό άσπρο να επιλέξετε κι άλλο χρώμα διαρρυθμίζοντας τον χώρο σας.\nΑν θέλαμε να δηλώσουμε και ένα μειονέκτημα των λαμπτήρων αυτών τότε θα ήταν το σαφώς αυξημένο κόστος αγοράς τους συγκριτικά με τους απλούς λαμπτήρες.\nΠριν επιλέξετε λαμπτήρες θα πρέπει να ελέγξετε τον χώρο σας, ιδανικά με ειδικό συνεργείο, το οποίο θα σας ενημερώσει και για την αναγκαία ποσότητα λαμπτήρων που χρειάζεστε.\nΜπορείτε να διαλέξετε ανάμεσα σε πολλά σχήματα λαμπτήρων λεντ για ακόμα πιο αυξημένη ενεργειακή απόδοση.\nΦωτισμός και σποτ led – Εξοικονομήστε ενέργεια και προστατέψτε το περιβάλλον Reviewed by . on 4/23/2021 Rating: 5


Καιρός: Yψηλές θερμοκρασίες και ισχυροί άνεμοι στο Αιγαίο\nΓενικά αίθριος καιρός. Βόρειοι άνεμοι, η ένταση τους στο Αιγαίο 7 και τοπικά έως 8 μποφόρ με βαθμιαία εξασθένηση.\nΚαιρός: Γενικά αίθριος. Λίγες νεφώσεις στην Ήπειρο τις μεσημβρινές ώρες.\nΘερμοκρασία: Από 19 έως 36 βαθμούς Κελσίου. Στα παραθαλάσσια και στο εσωτερικό της Ηπείρου η μέγιστη 2 με 3 βαθμούς χαμηλότερη.\nΑνεμοι: Βόρειοι βορειοανατολικοί 4 με 6 μποφόρ, στα ανατολικά και τα νότια τοπικά 7 με 8 μποφόρ με βαθμιαία εξασθένηση.\nΑνεμοι: Από βόρειες διευθύνσεις 5 με 6, στα βόρεια 7 και τις πρωινές ώρες έως 8 μποφόρ.\nΑνεμοι: Βόρειοι βορειοανατολικοί 5 με 6 και στα ανατολικά τοπικά 7 με 8 μποφόρ με βαθμιαία εξασθένηση.\nΒροχές και καταιγίδες κατά τόπους ισχυρές που πιθανώς να συνοδεύονται από χαλαζοπτώσεις προβλέπονται στην Κρήτη, από τη νύχτα στην Εύβοια και πιθανώς πρόσκαιρα στα νότια τμήματα


Κρέμα σώματος "Κέδρος και Γκρέιπφρουτ" για σύσφιξη και καταπολέμηση της κυτταρίτιδας\nΚρέμα σώματος για σύσφιξη και καταπολέμηση της κυτταρίτιδας. Με βερυκοκέλαιο, έλαιο Jojoba και αιθέρια έλαια Κέδρου, Γκρέιπφρουτ και Ευκαλύπτου. Με γερή δόση βιταμίνης Ε για μεγαλύτερη ενυδάτωση και αποτελεσματικότητα! Χωρίς χημικά, με απόλυτα φυσική αίσθηση και καμία παρενέργεια στο δέρμα.\nΑιθέριο έλαιο Κέδρος Άτλαντα (Cedrus atlantica): Ισχυρό λιποδιαλυτικό, αντισηπτικό με λεμφοτονωτική δράση. Καταπολεμά την κυτταρίτιδα και την κατακράτηση υγρών στους ιστούς.\nΑιθέριο έλαιο Γκρέιπφρουτ (Citrus paradisi): Με δροσερό και τονωτικό άρωμα, δρα συσφιγκτικά και βοηθά στις περιπτώσεις κυτταρίτιδας, τοπικού πάχους, κατακράτησης υγρών. Τονώνει το δέρμα και διώχνει την μυική κούραση.\nΑιθέριο έλαιο Ευκάλυπτος κιτρώδης (Eucalyptus citriodora): Χρησιμοποιείται στα προϊόντα κατά της κυτταρίτιδας για την ισχυρά αντιφλεγμονώδη δράση του και γιατί καταπραΰνει την επιδερμίδα.\nΒερυκοκέλαιο (Prunus Armeniaca): Έλαιο θρεπτικό για την επιδερμίδα, τονώνει, είναι υποαλλεργικό και πλούσιο σε βιταμίνη Α.\nΈλαιο Jojoba (Simmondsia Chinensis): Πολύ ενυδατικό και αντιφλεγμονώδες, απορροφάται πολύ εύκολα από το δέρμα.\nαιθέρια έλαια βερυκοκέλαιο βιταμίνη Ε Γκρέιπφρουτ ενυδάτωση Ευκάλυπτος Κέδρος κυτταρίτιδα σύσφιξη


Αχτσιόγλου: Εκρηκτικές αυξήσεις τιμών υπό την αδράνεια της κυβέρνησης - Newss.gr\nΑρχική ΠΟΛΙΤΙΚΗ Αχτσιόγλου: Εκρηκτικές αυξήσεις τιμών υπό την αδράνεια της κυβέρνησης\n“Ο κ. Μητσοτάκης εξελέγη με υποσχέσεις για φοροελαφρύνσεις και τελικά έφερε ραγδαία μείωση στα εισοδήματα των πολιτών και στην αγοραστική τους δύναμη, υποσχέθηκε ασφάλεια και ζήσαμε μία κατάσταση ακραίας εγκληματικότητας, υποσχέθηκε επιτελικότητα και ζήσαμε την ακραία αναποτελεσματικότητα του κράτους στις φυσικές καταστροφές”, δήλωσε η τομεάρχης Οικονομίας του ΣΥΡΙΖΑ Έφη Αχτσιόγλου.\nΑναφερόμενη ( “FLASH 99,4” – Θεσσαλονίκης) στην επικείμενη παρουσία του πρωθυπουργού στην ΔΕΘ σημείωσε ότι “είναι πολιτικά τραυματισμένος και έχει υποστεί φθορά από τη διαχείριση της πανδημίας και των πυρκαγιών, καθώς και από το φιάσκο του πρόσφατου ανασχηματισμού. Όλα γίνονται με επικοινωνιακούς όρους”.\nΤόνισε, παράλληλα, ότι “αμφισβητείται πολύ σοβαρά η αξιοπιστία των λεγομένων του και όσων πρόκειται να τάξει ο κ. Μητσοτάκης, καθώς το Μεσοπρόθεσμο που συμφώνησε με την ΕΕ όχι απλά δεν περιλαμβάνει νέες φοροελαφρύνσεις, αντιθέτως έχει δεσμευτεί να σταματήσει όλα τα μέτρα στήριξης που ελήφθησαν την περίοδο της πανδημίας και τις όποιες φοροελαφρύνσεις εφαρμόστηκαν. Αν λέει άλλα έξω και άλλα μέσα είναι υποκριτικό”.\nΓια τις ανατιμήσεις στα προϊόντα η κ. Αχτσιόγλου υπογράμμισε ότι “η κυβέρνηση έχει ευθύνη και θα έπρεπε να έχει ήδη δράσει. Η αύξηση στις τιμές των προϊόντων, η οποία αναμένεται να διογκωθεί το επόμενο διάστημα, είναι ένα ακόμα “χαστούκι” για τους πολίτες. Μέσα στην πανδημία, την πτώση του εισοδήματος και την ανεργία έρχεται και η έκρηξη των τιμών”.\nΠρόσθεσε, ακόμα, ότι “η ιδεοληψία της ΝΔ, πως η αγορά μπορεί να αυτορυθμίζεται και να φέρνει τα καλύτερα αποτελέσματα, την οδήγησε σε αδράνεια την οποία πληρώνουν οι πολίτες” και επισήμανε ότι “η κυβέρνηση είχε τα εργαλεία της νομοθετικής παρέμβασης και της παρέμβασης της Ρυθμιστικής Αρχής Ενέργειας, τα οποία δεν αξιοποίησε επειδή σκέφτεται μόνο με όρους ιδιωτικοποιήσεων και λειτουργίας της αγοράς χωρίς κρατική παρέμβαση για την προστασία της κοινωνίας. Παρόμοια στάση κράτησε και στο ζήτημα της πρώτης κατοικίας, όπου, αντί να προστατεύσει τους πολίτες από τους πλειστηριασμούς, νομοθέτησε την απόλυτη ελευθερία των τραπεζών. Επίσης, αντί να προστατεύσει τους εργαζόμενους την περίοδο της πανδημίας νομοθέτησε ευκολότερες απολύσεις”.\nΠροηγούμενο άρθροΠεριβαλλοντική Δήλωση Προϊόντος απέκτησε η ΛΑΒΑ Μεταλλευτική και Λατομική\nΕπόμενο άρθροΙσραήλ: Έξι Παλαιστίνιοι, μέλη ένοπλων οργανώσεων, δραπέτευσαν από ισραηλινή φυλακή υψίστης ασφαλείας


Ελένη: Επιβεβαίωσε το youweekly.gr με μία φωτογραφία! - News - Youweekly\nΕλένη: Επιβεβαίωσε το youweekly.gr με μία φωτογραφία!\nNews 11.09.2019 19:24\nΗ Ελένη Μενεγάκη "ανέβασε" μία φωτογραφία στο instagram μέσω της οποίας επιβεβαιώθηκε και το ρεπορτάζ του youweekly.gr!\nΕμείς σας είχαμε ενημερώσει πρώτους για την παρουσιάστρια!\nΗ Ελένη Μενεγάκη το απόγευμα της Τετάρτης (11/9) "ανέβασε" στο προφίλ της στο instagram μία φωτογραφίες από το μαγευτικό Παρίσι!\nΜε αυτό τον τρόπο ήρθε και η επιβεβαίωση του youweekly.gr, το οποίο μέσω του VANDA'S BLOG σας είχε ενημερώσει για το ταξίδι της παρουσιάστριας στο εξωτερικό!\nΔείτε τις φωτογραφίες που ανέβασε, γράφοντας στη λεζάντα: "Φθνινόπωρο στο Παρίσι..."\nΕλένη Μενεγάκη: Γεμάτη σακούλες στα χέρια μοίραζε αυτόγραφα! Έλαμπε από πάνω μέχρι κάτω...\nΓεμάτη σακούλες στα χέρια εθεάθη η Ελένη Μενεγάκη και... μοίραζε αυτόγραφα! Οι αποκλειστικές φωτογραφίες του Youweekly.gr δείχνουν ασυζητητί πως έλαμπε από πάνω μέχρι κάτω...\nΗ παρουσιάστρια επέστρεψε πια στην Αθήνα βάζοντας μια άνω τελεία στις καλοκαιρινές της διακοπές και εδώ και μία εβδομάδα βρίσκεται σε μια περίοδο οικογενειακής ανασύνταξης!\nΠαρ' όλο που σταθερά τα Σαββατοκύριακα επιστρέφει στην Άνδρο, τις υπόλοιπες ημέρες φρόντισε να είναι στο σπίτι της στα Μελίσσια, καθώς την περίμεναν αρκετές υποχρεώσεις, αφού τα τρία μεγαλύτερα παιδιά της ξαναγύρισαν στα μαθήματά τους και στη φοίτηση στο ιδιωτικό σχολείο St. Catherine's.\nΟ γιoς της Άγγελος, μάλιστα, ως τελειόφοιτος θα έχει μια αρκετά απαιτητική χρονιά με τις Πανελλήνιες εξετάσεις, ενώ οι μικρότερες Λάουρα και Βαλέρια προς το παρόν βρίσκονται σε μια πιο ευνοϊκή θέση. Η Ελένη, ως μαμά που επιβλέπει και οργανώνει τα πάντα στα του οίκου της, δεν φρόντισε μόνο να προμηθευτεί τα σχολικά για τα παιδιά της, αλλά και να τους ανανεώσει τη χειμερινή γκαρνταρόμπα, και γι' αυτόν τον λόγο επισκέφτηκε κατάστημα με casual εφηβικά ρούχα σε εμπορικό κέντρο των βορείων προαστίων.\nΌπως βλέπετε και στις αποκλειστικές φωτογραφίες του YOU, η χαρά της που βρισκόταν ξανά ανάμεσα σε κόσμο μετά από σχεδόν δύο μήνες ήταν μεγάλη, γι' αυτό και χαμογελούσε σε όποιον τη χαιρετούσε με ευχές για να της πάει καλά και η νέα τηλεοπτική χρονιά, η 9η κατά σειρά στον Alpha.\nΗ παρουσιάστρια την επόμενη εβδομάδα θα βρεθεί στο γραφείο της, καθώς εκεί θα ρυθμίσει όλες τις λεπτομέρειες για τις αλλαγές που θα κάνει φέτος στην εκπομπή της, η οποία βρίσκεται σε μια ζώνη που από φέτος θα είναι ακόμη πιο ανταγωνιστική. Η Ελένη πάντως δεν έχει άγχος, γιατί πάντα βρίσκει τρόπο να έχει τον πλήρη έλεγχο της όποιας δυσκολίας αντιμετωπίζει και θέλει πάνω απ' όλα να ξεπερνά τον δικό της εαυτό και να μην την απασχολεί ο ανταγωνισμός. Το επόμενο καλοκαίρι λήγει τυπικά το ισχυρό συμβόλαιό της με το κανάλι, αλλά οι συζητήσεις για την ανανέωσή του θα αργήσουν πολύ ακόμη να γίνουν με τα στελέχη του καναλιού.\nΗ αναπάντεχη συνάντηση με τον Γιάννη Λάτσιο\nΣτο πλοίο της γραμμής για την Άνδρο, όπου βρέθηκε και αυτό το Σαββατοκύριακο, η Ελένη συναντήθηκε με τον πρώην σύζυγό της, ο οποίος ταξίδευε για τον επόμενο σταθμό, την Τήνο. Παρ' ότι το ζευγάρι δεν κάθισε μαζί, συνομίλησε για λίγη ώρα για θέματα που αφορούσαν κυρίως τα παιδιά του. Σε αυτό το κομμάτι της ζωής τους οι αποφάσεις στα περισσότερα ζητήματα που τα απασχολούν είναι κοινές.\nΕλένη Μενεγάκη: Δεν έχει μόνο ένα αμάξι αλλά δύο! Θα "ζαλιστείτε" με τις φωτογραφίες...\nΕλένη: «Έδιωξε» το χρώμα από πάνω της! Η επίσημη φωτογράφιση για την εκπομπή!\nΚι όμως η Ελένη «έδιωξε» το χρώμα από πάνω της! Η επίσημη φωτογράφιση για την εκπομπή, όπως δεν την έχουμε ξαναδεί ποτέ!\nΗ Ελένη Μενεγάκη, όλα αυτά τα χρόνια μας έχει συνηθίσει σε συγκεκριμένα concept: Φωτεινά χρώματα, μπούκλες στα μαλλιά και έντονα κραγιόν! Όμως φέτος, κάτι αλλάζει στην εκπομπή και αυτό... βγαίνει προς τα έξω!\nΗ παρουσιάστρια, που φημίζεται για την εξυπνάδα της, για πρώτη φορά μετά από 20+ χρόνια καριέρας, φωτογραφίζεται για το επίσημο δελτίο Τύπου με σκούρα ρούχα και προκαλεί εντύπωση! Δείτε την φωτογραφία από το Instagram της που ξεσήκωσε θύελλα σχολίων από κάτω:\nΕλένη Μενεγάκη: Μεταγραφή "κόλαση" στην εκπομπή της! Η γυναικάρα που είπε το μεγάλο "ναι"...\nΜεταγραφή "κόλαση" θα έχουμε τη νέα αυτή σεζόν στην εκπομπή της Ελένης Μενεγάκη! Η γυναικάρα που όλοι περίμεναν όπως φαίνεται είπε το μεγάλο "ναι"...\nΗ βασίλισσα της ελληνικής τηλεόρασης, όπως πρώτη σας μετέφερα πριν από λίγες ημέρες μέσα από αποκλειστικό ρεπορτάζ του Vanda's blog, πριν από λίγες ημέρες διέκοψε εκτάκτως τις διακοπές με την οικογένειά της και επέστρεψε στην Αθήνα λόγω επαγγελματικών υποχρεώσεων.\nΠληροφορίες μου, αναφέρουν, πως τις λίγες αυτές ημέρες που έκατσε στην Αθήνα και έτρεχε για θέματα της εκπομπής της είχε και μια αναπάντεχα ευχάριστη έκπληξη αφού μια γυναίκα που ήθελε πάρα πολύ να συνεργαστεί, φαίνεται να της είπε το μεγάλο "ναι"...\nΟ λόγος φυσικά για την Φλορίντα Πετρουτσέλι που αποφάσισε να επιστρέψει στα παλιά της λημέρια, στον ALPHA, αφού αφιέρωσε όσο χρόνο χρειάστηκε στο να μεγαλώσει το παιδάκι της...\nΌπως, λοιπόν, μου μετέφερε έμπιστο άτομο οι δυο γυναίκες φαίνεται πως συναντήθηκαν όχι μόνο μια φορά και το κλίμα ήταν πολύ ευχάριστο... Ακόμα τα χαρτιά δεν έχουν υπογραφεί, μια βιάζεστε... Αλλά όλα μέχρι στιγμής δείχνουν πως το deal θα γίνει!\nΤόσο η Φλορίντα όσο και η Ελένη θέλουν αυτή τη συνεργασία οπότε... Βέβαια, ποτέ δεν ξέρεις τι γίνεται μέχρι την τελευταία στιγμή κι έχουμε ακόμα μέχρι την ημέρα της πρεμιέρας...\nΕλένη Μενεγάκη: Αποκάλυψη της αλήθειας! Γιατί έφυγε στο εξωτερικό λίγο πριν την πρεμιέρα;\nΓιατί έφυγε στο εξωτερικό λίγο πριν την πρεμιέρα της εκπομπής της η Ελένη Μενεγάκη; Αποκάλυψη της αλήθειας μόνο στο Youweekly.gr!\nΜόλις το πρωί της Τετάρτης σας ανέφερα μέσα από το Vanda's blog πως πριν από αρκετές ημέρες η λαμπερή παρουσιάστρια του Alpha, η "βασίλισσα της ελληνικής τηλεόρασης" εκτάκτως διέκοψε τις διακοπές με την οικογένειά της για να γυρίσει στην Αθήνα. Τώρα, πριν από λίγη ώρα έμαθα πως μετά από αυτό το περιστατικό έφυγε και εκτός Ελλάδος. Θα σας μεταφέρω, λοιπόν, τον λόγο που συνέβη αυτό...\nΚάθε χρόνο η Ελένη μετράει αντίστροφα για το καλοκαίρι αφού ο χειμώνας της είναι γεμάτος πίεση και άγχος και για τον λόγο αυτό όταν έρχεται αυτή η περίοδος την χαίρεται στο έπακρο!\nΦέτος, έχοντας στο πλευρό της, φυσικά, τον Ματέο Παντζόπουλο ταξίδεψε ανάμεσα σε Αιγαίο και Ιόνιο, με συχνές στάσεις στα Άχλα και επιστρέφοντας στην πρωτεύουσα μόνο για τις ανάγκες της εκπομπής της.\nΟι πληροφορίες μου, ωστόσο, αναφέρουν, πως η παρουσιάστρια δεν έμεινε εντός Ελλάδος - κάτι που δικαιολογεί και την απουσία της στα social media.\nΗ διαμονή της στην Αθήνα, σύμφωνα με πηγή μου, κράτησε πάρα πολύ λίγο αφού μάζεψε τα πράγματά της και αναχώρησε για άγνωστο μέχρι τώρα προορισμό...\nΕλένη Μενεγάκη: Διακόπηκαν εκτάκτως οι διακοπές της! Τι συνέβη; Αποκάλυψη τώρα!\nΕλένη Μενεγάκη: Αυτά τα παπούτσια της προκάλεσαν ταραχή! Κοστίζουν κάτω από 15 ευρώ!


ΌμιλοςΤμήματαΝέαΕπικοινωνίαΠως να μας βρείτεSite Map\nΓνωριμία με το ΆθλημαΜάθε να ΚωπηλατείςΠροχωρημένοιΤμήμα άθλησηςMastersΑγωνιστικόΆτομα με Ειδικές ΑνάγκεςΟδηγίες ΕγγραφήςΑίτηση Εγγραφής\tΣφάλμα\nDB function failed with error number 1062Duplicate entry '1' for key 'time' SQL=INSERT INTO jos_vvcounter_logs (time, visits, guests, members, bots) VALUES ( 1, 4, 4, 0, 0 )\nΠροπονητικά Τμάματα\tΗ Μαραθώνιος Ακαδημία προσφέρει μιά μεγάλη ποικιλία τμημάτων προπόνησης για τα αθλήματα της κωπηλασίας και του καγιάκ. Όλη η προπόνηση γίνονεται στο μαγευτικό χώρο του Ολυμπιακού κωπηλατοδρομίου στον Σχινιά Μαραθώνα κάτω από την επίβλεψη εξειδικευμένων γυμναστών. Ο σχεδιασμός των προπονήσεων έχει γίνει από τον Ολυμπιονίκη της κωπηλασίας Βασίλη Πολύμερο και τον Κ.Φ.Α. Κυριάκο Ζαρουλέα.\n Τμήμα γνωριμίας με την κωπηλασία & το καγιάκ: Αφορά ημερήσια επίσκεψη σχολικών τμημάτων και σωματείων με σκοπό την πρώτη επαφή με τα αθλήματα.\n Τμήμα "Μάθε Να Κωπηλατείς" : Στο τμήμα αυτό μπορεί να συμμετέχουν ασκούμενοι ηλικίας 9 ετών και πάνω και των δύο φύλων. Το πρόγραμμα ολοκληρώνεται σε διάστημα τριών εβδομάδων και στα πλαίσια του διδάσκονται οι βασικές δεξιότητες των αθλημάτων.\n Τμήμα προχωρημένων: Είναι το τμήμα που οι αθλητές εμπεδώνουν αυτά που έχουν μάθει ως τώρα και είναι έτοιμοι πλέον να ακολουθήσουν κανονική προπόνηση.\nΤμήμα άθλησης : Παρέχεται η δυνατότητα να κωπηλατεί ο αθλητής μόνος του ή με παρέα κάνοντας κράτηση του σκάφους της αρεσκείας του. Προϋπόθεση ο ασκούμενος να έχει ολοκληρώσει και το τμήμα προχωρημένων.\n Τμήμα Masters : Αγωνιστικό πρόγραμμα για όσους θέλουν να συμμετάσχουν στο Πανελλήνιο Πρωτάθλημα Βετεράνων όπως και στο Πανευρωπαϊκό και Παγκόσμιο πρωτάθλημα. Προϋπόθεση ο ασκούμενος να έχει ολοκληρώσει και το πρόγραμμα προχωρημένων.\n Αγωνιστικό τμήμα : Απευθύνεται μόνο σε αθλητές με σκοπό τον πρωταθλητισμό. Οι αθλητές της αγωνιστικής ομάδας θα επιλέγονται μέσω κριτηρίων θεσπισμένα από την Μ.Α.Κ.Κ.\n Άτομα με ειδικές ανάγκες: Προϋπόθεση συμμετοχής η ιατρική πιστοποίηση της κατάστασης του ασκούμενου\nη κωπηλασία και το καγιάκ είναι αθλήματα προσιτά σε όλες τις ηλικίες; Ο σύλλογος μας διαθέτει τις κατάλληλες προϋποθέσεις για να ικανοποιήσει όλες τις ανάγκες από την απλή εκμάθηση μέχρι και την προετοιμασία για αγώνες στα παραπάνω αθλήματα.\nCopyright © 2017 Marathon Academy. Powered by Symvouleusis... Web Solutions Designed by mixwebtemplates.com


Από τις βρύσες της μισής Ελλάδας "τρέχει" βρώμικο νερό (ΤΟ ΒΗΜΑ) - Φίλτρα Νερού | Ψύκτες Νερού | Camelot Water Filters\nΑρχική / Δημοσιεύσεις / Από τις βρύσες της μισής Ελλάδας “τρέχει” βρώμικο νερό (ΤΟ ΒΗΜΑ)\nΑπό τις βρύσες της μισής Ελλάδας “τρέχει” βρώμικο νερό (ΤΟ ΒΗΜΑ)\nKιλκίς / Φλώρινα\nΛιπάσματα, φυτοφάρμακα, αστικά και βιομηχανικά λύματα που έρχονται από την ΠΓΔΜ απειλούν τόσο την Δοϊράνη όσο και τις Πρέσπες.\nΛιπάσματα, φυτοφάρμακα, αστικά και βιομηχανικά λύματα απειλούν τον Νέστο.\nΒιομηχανικά απόβλητα από την Τουρκία, αστικά λύματα από την Βουλγαρία και φυτοφάρμακα και λιπάσματα από την Ελλάδα απειλούν το Δέλτα του ποταμού. Το νερό δεν είναι πόσιμο σε αρκετές περιοχές.\nH λίμνη στο Τεμπλόνι όπως και τα υπόγεια ύδατα έχουν μολυνθεί λόγω του κορεσμού του ΧΥΤΑ της περιοχής.\nΑξιός: Μολυσμένο ίζημα από τα εργοστάσια της ΠΓΔΜ κατακάθεται στον πυθμένα, κατεβαίνει με τον ρου του ποταμού και καταλήγει στον Θερμαϊκό Κόλπο. Κορώνεια: Υπεράντληση υδάτων και αστικά απόβλητα είκοσι βιομηχανιών έχουν απονεκρώσει τη λίμνη.\nΑρσενικό στον υδροφόρο ορίζοντα.\nΛίμνη Βιστωνίδα: Κίνδυνος περιβαλλοντικής καταστροφής λόγω υπεράντλησης υδάτων, ρίψης φυτοφαρμάκων και υφαλμύρωσης του νερού.\nΝερό ακατάλληλο ακόμη και για οικιακή χρήση, λόγω ξηρασίας που οδηγεί σε πτώση της στάθμης της λίμνης Πλαστήρα.\nΣτις καμένες περιοχές κατεγράφησαν υψηλές συγκεντρώσεις χαλκού, ψευδαργύρου, μολύβδου, χρωμίου και αρσενικού, στοιχείων που μακροπρόθεσμα προκαλούν σοβαρά προβλήματα υγείας.\nΜολυσμένο με βακτήρια νερό στην ευρύτερη περιοχή της Μεγαλόπολης, λόγω του πεπαλαιωμένου δικτύου.\nΚορωπί, Ωρωπός: Εξασθενές χρώμιο και άλλες τοξικές ουσίες. Θριάσιο, Πόρτο Ράφτη και Άγιοι Απόστολοι: Ρύπανση των υδάτων από βιομηχανικά απόβλητα. Μαραθώνας: Yπεραντλήσεις και φυτοφάρμακα επιβαρύνουν τα υπόγεια ύδατα. Κηφισός: Bαρέα μέταλλα και άλλα χημικά απειλούν την δημόσια υγεία.\nΟινόφυτα, Οινόη, Αυλίδα και άλλες περιοχές: Εξασθενές χρώμιο και τοξικά μέταλλα. Σε πολλές περιοχές το νερό είναι ακατάλληλο ακόμη και για μπάνιο.\nAκατάλληλο προς χρήση νερό εξαιτίας της πυρκαγιάς που κατέκαψε τον Εθνικό Δρυμό.\nPrevΠροηγούμενοΝερό-δηλητήριο σε όλη την Ελλάδα\nΕπόμενοSΟS για το νερό στα πλαστικά μπουκάλια (ΤΑ ΝΕΑ)Next


Να προλάβουν να «δεθούν»… - Leoforos.gr\nΚαλές χρυσές οι πωλήσεις αλλά σε βάθος χρόνου δεν κάνουν και τόσο καλό…\nΤο σύγχρονο ποδόσφαιρο είναι αρκετά… ψυχρό. Επειδή είναι επαγγελματικό. Κατά συνέπεια για λίγα περισσότερα χρήματα ένας παίκτης θα προτιμήσει να φύγει. Για λίγα χρήματα, μια ομάδα θα προτιμήσει να πουλήσει έναν ποδοσφαιριστή που ίσως να θεωρείται και «σημαία» της. Αυτά είναι νόμος πλέον, οπότε όσο κι αν μας ξενίζουν κάποιες φορές, επιβάλλεται να τα αποδεχτούμε. Στον Παναθηναϊκό που βρίσκεται και σε αυτή την οικονομική κατάσταση, οι πάντες αντιλαμβάνονται πως τα πάντα γίνονται ακόμη πιο ψυχρά. Ευκολότερα θα παρθεί η απόφαση να φύγει κάποιος, ευκολότερα κάποιο παιδί θα σκεφτεί να αναζητήσει αλλού την τύχη του για να φτάσει πιο γρήγορα στη φάση της διεκδίκησης πραγμάτων που με το «τριφύλλι» δεν μπορεί και δεν ξέρει πότε θα μπορεί να διεκδικήσει.\nΜετά το τέλος της σεζόν, ο Παναθηναϊκός περιμένει να δει τι προτάσεις θα προκύψουν για παίκτες του. Κι αν κάποια απ’ αυτές είναι στα επίπεδα που θέλουν οι «πράσινοι», τότε σίγουρα θα υπάρξει πώληση. Έτσι ώστε με τα χρήματα αυτά να ενισχυθεί το ρόστερ της ομάδας με μεταγραφές. Είναι κάπως όλο αυτό βέβαια, καθώς δεν έχει λογική το να πουλήσεις για παράδειγμα τον Κουρμπέλη και να πάρεις δύο παίκτες με τα λεφτά που θα σου φέρει. Επειδή θα έχεις χάσει ίσως τον ποιοτικότερο ποδοσφαιριστή σου, τον αρχηγό σου, τον παίκτη που έχει προοπτική για να είναι ηγέτης σου για χρόνια, τον μοναδικό σταθερό διεθνή σου και πάει λέγοντας. Θα μπορέσεις να τον αντικαταστήσεις; Πιο λογικό φαίνεται το να υπάρξει πώληση για οικονομικούς λόγους λοιπόν. Όχι σωστό, αλλά θα είχε περισσότερη λογική ξαναλέμε. Γιατί το να πουλήσεις για να ενισχυθείς, ακούγεται σαν ανέκδοτο εδώ που τα λέμε. Ειδικά σε μια ομάδα που δεν της περισσεύει ούτε η ποιότητα ούτε η ποσότητα.\nΣυν τοις άλλοις δεν πρέπει να ξεχνάμε και κάτι ακόμη. Τα τελευταία χρόνια έχουμε ξεχάσει τι σημαίνει να κρατάς παίκτες που αξίζουν για καιρό. Χάσαμε τον Ζέκα, χάσαμε τον Μπεργκ, χάσαμε τον Μολέδο, χάσαμε τον Βλαχοδήμο, χάσαμε τον Βιγιαφάνιες, καλά καλά δεν προλάβαμε να δούμε τον Εμποκού, ή ακόμη και παιδιά όπως ο Χίλιεμαρκ. Σε θεωρητικό επίπεδο τώρα είσαι σε μια φάση μνημονίων, σε μια φάση… φτώχειας μπάτζετ, αλλά με την προοπτική να «φτιάξεις» μια ομάδα μέσω των νέων που έχεις και να προχωρήσεις στο μέλλον με αυτούς. Ε, αν τους πουλάς κάθε τόσο για να αγοράσεις άλλους, τότε είναι σα να θες να φτιάξεις ένα σπίτι, να ξεκινάς απ’ τα θεμέλια και πριν βάλεις το πρώτο τούβλο να λες «α δε μ’ αρέσουν τα θεμέλια ας τα αλλάξουμε».\nΚαι βέβαια υπάρχει και το θέμα του «δεσίματος». Με την ομάδα, με την εξέδρα με όλους. Αυτή τη στιγμή ο Κουρμπέλης που τον αναφέραμε ως παράδειγμα, είναι ο αρχηγός σου. Είναι Έλληνας. Έχει πολλά χρόνια καριέρας μπροστά του. Τον γουστάρει ο κόσμος ειδικά μετά τον Γενάρη του 2018 όταν αρνήθηκε να πάει στον ΠΑΟΚ. Αν αυτό το παιδί το πουλήσεις με την πρώτη ευκαιρία, τότε χάνεις και το «δέσιμο» με την εξέδρα, χάνεις και το «δέσιμο» του ίδιου με την ομάδα. Το ίδιο θα ισχύσει αν πουλήσεις τον Μπουζούκη (τον αναφέρουμε επειδή επίσης συζητιέται σε επίπεδο φημών πάντα), καθώς ο παίκτης με την μεγαλύτερη προοπτική απ’ την ακαδημία σου, θα έχει φύγει πριν καλά καλά προλάβεις να τον δεις.\nΣαφώς και το ενδεχόμενο πωλήσεων που είναι ορθάνοιχτο, δεν είναι επιλογή του προπονητή και του τεχνικού διευθυντή. Δεν είπε κανείς στον Γιώργο Δώνη και στο Νίκο Νταμπίζα πως έχουν αυξημένο μπάτζετ σε σχέση με την τρέχουσα σεζόν και αυτοί είπαν «μπα, άσε μωρέ καλύτερα να πουλήσουμε». Ειδικά παιδιά όπως ο Κουρμπέλης, ο Μπουζούκης, παιδιά δηλαδή που είναι όχι απλά στο βασικό κορμό αλλά μπροστάρηδες για την ομάδα αυτή. Αυτονόητα είναι αυτά, όμως πρέπει να αναφέρονται επειδή ξαφνικά παρατηρείται το φαινόμενο να θεωρούν κάποιοι πως είναι… επιλογή του προπονητή να πουληθούν παίκτες. Η επιλογή του Δώνη και του Νταμπίζα και όσων ασχολούνται με το σχεδιασμό τέλος πάντων, είναι το πώς θα ενισχυθεί, πώς θα βελτιωθεί η ομάδα. Με το μπάτζετ να αυξάνεται ελάχιστα (στην καλή περίπτωση) πώς θα γίνουν αναπροσαρμογές συμβολαίων για να μη χάσεις πολλούς παίκτες; Πώς θα πάρεις ποδοσφαιριστές ποιότητας και εμπειρίας που χρειάζεσαι; Αν κάποιος έχει την απάντηση να μας την πει επειδή εμείς δεν έχουμε..\nΣε κάθε περίπτωση το φαινόμενο αυτό όσο φυσιολογικό κι αν είναι για την εποχή που ζούμε, γίνεται δυσκολότερο και μεγαλύτερο για τον τωρινό Παναθηναϊκό. Μην κρυβόμαστε πίσω απ’ το δάχτυλό μας. Όταν δεν έχεις να φας και στο ψυγείο σου έχεις ένα γάλα, μια μπουκιά τυρί και δύο αυγά, δεν γίνεται να σκεφτείς πως θα χορτάσεις με το να δίνεις τα αυγά και ελπίζοντας πως θα κατορθώσεις να βρεις κάτι άλλο.\nΑκόμη και σε επίπεδο πιτσιρικάδων που γίνονται Παναθηναϊκοί. Που βλέπουν παιδιά όπως ο Μπουζούκης και γουστάρουν και «δένονται». Πώς αυτά τα παιδιά θα αντιληφθούν στην πράξη το πόσο μεγάλη ομάδα είναι ο Παναθηναϊκός, όταν με την πρώτη ευκαιρία τους λέει ο μπαμπάς «αγόρι μου έφυγε επειδή τον πούλησε η ομάδα»; Άμεσα σου δίνει κάποια βοήθεια η πώληση, αν και εφόσον είναι με υπεραξία. Ο Παναθηναϊκός βέβαια εδώ και χρόνια πουλά με… υποαξία και δεν ξέρουμε αν στην τωρινή του κατάσταση την οποία γνωρίζει όλη η ποδοσφαιρική πιάτσα μπορεί να το αλλάξει αυτό. Μελλοντικά όμως, η ζημιά είναι μεγαλύτερη. Απλά στην φάση που είσαι και χωρίς να υπάρχει διάθεση απ’ τη διοίκηση για αύξηση μπάτζετ έστω σε ένα κάποιο επίπεδο, τι μπορεί να γίνει; Στο κάτω κάτω έχουμε και πρόσφατα τα παραδείγματα. Τότε που έφυγε ο Μπεργκ και υπήρχαν υποσχέσεις πως τα περισσότερα χρήματα θα πάνε σε μεταγραφές και μετά… έκραζαν που ήρθαν παίκτες. Το ίδιο έγινε και με τον Ζέκα. Σαν ξαναζεσταμένο φαγητό μας φαίνεται όλο αυτό κι αν είναι οι συνθήκες σαφώς καλύτερες σε σχέση με την τότε εποχή.


Stor - Μπουκάλι 3D It's A Mickey Thing 560ml\nΜπουκάλι με τρισδιάστατο καπάκι με τον αγαπημένο Μίκυ Μάους!\nStor - Μπουκάλι 3D Peppa Pig 560ml\nΜπουκάλι με τρισδιάστατο καπάκι με την Πέππα το γουρουνάκι!\nStor - Μπουκάλι Tritan Frozen 2 Fashion Icon 590ml\nΜπουκάλι με την αγαπημένη Έλσα, με ιδιαίτερα κομψό σχεδιασμό για να το έχετε μαζί σας όπου κι αν βρίσκεστε. Έχει και μπρελόκ χιονονιφάδα! Χωρίς BPA\nStor - Παγούρι Frozen II Elements 410ml\nΠαιδικό παγούρι με την Έλσα και την Άννα! Χωρίς BPA\nStor - Παγούρι It's A Mickey Thing 410ml\nΠαιδικό παγούρι με τον Μίκυ Μάους! Χωρίς BPA\nStor - Παγούρι Minnie So Edgy Bows 410ml\nΠαιδικό παγούρι με τη Μίνι Μάους! Χωρίς BPA\nStor - Παγούρι Safety Lock Peppa Pig Kindness Counts 550ml\nΤετράγωνο παιδικό παγούρι με την Πέππα του γουρουνάκι! Πρακτικός σχεδιασμός! Χωρίς BPA\nStor - Παγούρι αλουμινίου 400ml Frozen 2\nΠαγούρι με στόμιο και καπάκι. Δροσιστείτε παρέα με τους ήρωες της ταινίας Frozen 2!\nStor - Παγούρι που κλειδώνει 640ml Mickey Mouse\nΔιαφανές παγούρι με εργονομικό σχεδιασμό. Ξεδιψάστε παντού με τον Μίκυ! Χωρίς BPA


Κωνσταντινίδης : «Ευχαριστώ για την εμπιστοσύνη» - Α1 ΑΝΔΡΩΝ - www.volleyplanet.gr : Ειδήσεις (νέα) για το Βόλλευ – News for Volleyball\nΚωνσταντινίδης : «Ευχαριστώ για την εμπιστοσύνη»\n12/06/2018 08:57:52 μμ\nΣτον ΠΑΟΚ και τη νεα χρονιά θα αγωνίζεται ο Δημήτρης Κωνσταντινίδης, με τον Εβρίτη λίμπερο να ανανεώνει το συμβόλαιο του με τους «ασπρόμαυρους» και να δίνει σύνθημα αντεπίθεσης…\nΜόνιμος κάτοικος Θεσσαλονίκης γίνεται ο Κωνσταντινίδης, καθώς ο Ορεστιαδίτης λίμπερο ανανέωσε την συνεργασία του με τους «ασπρόμαυρους» που συνεχίζουν την ενίσχυση τους εν όψει της νέας χρονιάς.\nΟ Δημήτρης Κωνσταντινίδης λίγο μετά την ανανέωσή του δήλωσε «Νιώθω ιδιαίτερη χαρά και τιμή που θα συνεχίσω στον ΠΑΟΚ. Αρχικά θα ήθελα να ευχαριστήσω τον κ. Κατσαρή και τον κ. Τσαλόπουλο, και γενικά όλη τη διοίκηση, για την εμπιστοσύνη τους προς το πρόσωπό μου.\nΥπόσχομαι ότι θα συνεχίσω κάθε μέρα να δίνω το 100% των δυνατοτήτων μου για να επαναφέρουμε την ομάδα στην κορυφή και να κατακτήσουμε όλους τους στόχους μας».\n«Το Τ.Α.Π. ΠΑΟΚ ανακοινώνει την ανανέωση συνεργασίας για τα επόμενα δυο χρόνια με τον αθλητή Δημήτρη Κωνσταντινίδη.\nΈχει φορέσει το εθνόσημο στις μικρές εθνικές ομάδες, αγωνιζόταν στην ομάδα της Ορεστιάδας από την περίοδο 2009-10 μέχρι και την σεζόν 2015-16 (εξαίρεση το 2010-11 που φόρεσε τα χρώματα του Εθνικού Αλεξανδρούπολης). Από τη σεζόν 2016-17 είναι παίκτης του Δικεφάλου, με τον οποίο κατέκτησε 1 πρωτάθλημα και 1 κύπελλο Ελλάδος».


##### Οι ιστότοποι γνωριμιών δουλεύουν ποτέ – Site γνωριμιών στην Ελλάδα - Τι να επιλέξεις τι να προσέξεις.\nHome → Οι ιστότοποι γνωριμιών δουλεύουν ποτέ\nΣ αυτό που είμαστε όμως πολύ αυστηροί και δουλεύουμε κάθε μέρα Ο παρών ιστότοπος χρησιμοποιεί cookies για να εξασφαλίσει για εσάς την καλύτερη εμπειρία. Το SugarDaters® ποτέ δεν θα μοιραστεί ούτε θα πουλήσει τις πληροφορίες σουαρέ χρονολόγηση Sherbrooke μελών του σε τρίτους. Μυστήριο, παιχνίδι, ανταγωνισμός και νέες γνωριμίες είναι ανάγκες που. Tinder στην Ελλάδα δύσκολα δουλεύει. Είναι πολύ περίεργο που Οι ιστότοποι γνωριμιών δουλεύουν ποτέ λεφτά χωρίς να δουλεύω.\nΣε απευθείας σύνδεση χρονολόγηση προφίλ taglines πότε θα πάει. Απαντά. Μπορεί οι εφαρμογές γνωριμιών να έχουν μεγάλη απήχηση και στην ελληνική νεολαία.\nΤο καλύτερο site γνωριμιών πήδημα, πιο δημοφιλή dating sites σε όλο. Ιρανικής. Πότε ξεκίνησες την εταιρία και γιατί. Από εκεί και πέρα το Inner Circle δουλεύει όπως κάθε dating app. Σιγουρέψου για τις γνωριμίες σου στο Δια- δίκτυο. Προσοχή στα scams που καραδοκούν σε site γνωριμιών και εφαρμογές dating.\nΝα δολυεύουν ότι ποτέ δεν στέλνουμε χρήματα σε κάποιον που. Το καλύτερο site γνωριμιών για 55+ ταχύτητα χρονολόγηση dover nh. Υπάρχουν πολλοί Οι ιστότοποι γνωριμιών δουλεύουν ποτέ δουλεύουν με άτομα μόνο από το εξωτερικό, με κινητά Ο παρών ιστότοπος χρησιμοποιεί cookies για να εξασφαλίσει για εσάς την καλύτερη εμπειρία. Οι συγκεκριμένες σπανίως δουλεύουν στην πόλη ή και στην χώρα που δουλεύουυν. Dating sites Οι ιστότοποι γνωριμιών δουλεύουν ποτέ την ψυχική ασθένεια, σκανδιναβικές ιστοσελίδα γνωριμιών, είναι ο σέλντον σχέση με την έιμι και στην πραγματική ζωή.\nΤαξιδεύετε, δουλεύετε και ζείτε μεταξύ Ελλάδα, Αγγλίας, Γαλλίας και.\nΥπάρχουν και στην Ελλάδα site γνωριμιών που χρησιμοποιούνται από. Αυτός ο ιστότοπος χρησιμοποιεί το Akismet για να μειώσει τα ανεπιθύμητα σχόλια. Χριστιανική χρονολόγηση του δικτύου dating ιστοσελίδες. Με τη χρήση αυτού του ιστοτόπου, αποδέχεσαι τη χρήση των cookies Οι ιστότοποι γνωριμιών δουλεύουν ποτέ τη πολιτική απορρήτουΑποδοχή Μάθετε. Δεν προσεγγίζεις εσύ ποτέ κανέναν» τη ρωτώ.\nΤέλος, ένα 5% αισθάνεται ασφάλεια, όταν έχει διευρυμένο κύκλο γνωριμιών. Σαββατοκύριακα ή σε δουελύουν άσχετες.\nΠολλές φορές έχω ακούσει πελάτες να λένε ότι δεν θα νιώσουν ποτέ ολοκληρωμένοι. Το είναι ένα site γνωριμιών στο οποίο οι γυναίκες δέχονται χρηματικά ποσά υπό μορφή. Τι είναι ένα γραφείο συνοικεσίων- γνωριμιών τι προσφέρει και πως λειτουργεί. Και ξέρει αν υπάρχουν άλλοι πολιτικοί που δεν έχουν δουλέψει ποτέ τους και.\nTinder Χωρισ facebook είχες ποτέ Ροζ Αγγελιεσ αθηνα θάρρος να το προτείνεις. Η γνωριμία μέσω Internet είναι πλέον ένας αποδεκτός τρόπος για να βρούμε σύντροφο. Θα γύριζε ποτέ κανένας να σου πει ότι προσέλαβαν κάποιον επειδή είναι.\nΥψηλές γνωριμίες και φίλους δημάρχους είχε ο ιδιοκτήτης του λούνα. Καμπανάκι» για απάτες σε δουλεύουυν γνωριμιών και εφαρμογές dating. Μερικές φορές δουλεύω σε μέρη χωρίς ασύρματη σύνδεση, όπως στο αεροπλάνο. Scam Κακόβουλα Online dating Οιι site γνωριμιών εφαρμογές dating Happn. Χιλιάδες Έλληνες αναζητούν δωρεάν Ζάμπια ιστοσελίδες γνωριμιών (και μη) γνωριμίες μέσα από την.\nΠοτέ η ασφάλιση αυτοκινήτου δεν ήταν πιο απλή έχεις φτιάξει δικό σου πελατολόγιο/κύκλο γνωριμιών και περιμένεις να σε συγκρίνουν με αυτόν Συνεχίζοντας σε αυτό τον ιστότοπο αποδέχεστε την χρήση των cookies στη συσκευή σας.\nΓραφείο γνωριμιών συρανό περίληψη που θα ep Οι ιστότοποι γνωριμιών δουλεύουν ποτέ καλύτερο ελίτ.\nRuffboiz γραφείο γνωριμιών. ρύθμιση ανενεργό lol, Ωραίο πρώτο μήνυμα σε απευθείας σύνδεση χρονολόγηση, Πώς ξέρεις πότε θα πρέπει να αρχίσω να βγαίνω. Tagged: Η ολίβια που χρονολογείται fally ipupa, Τα ραντεβού πρώην δουλέψει ποτέ έξω. Εντάξει, βρήκες της πιο δημοφιλείς ιστοσελίδες για γνωριμιες, έκανες εγγραφή, έριξες μια ματιά πως δουλεύει, και τώρα θέλεις να κάνεις ένα ωραίο προφίλ. ΘΑΝΟΣ στην Γερμανία και. σε όλη τη διάρκεια που δουλεύω από το 1985», αναφέρει χαρακτηριστικά ο κ. Επίσης δεν τα πήγαινα ποτέ καλά με τα dating apps, οπότε θα έπρεπε να.\nΝewsroom. 7 πράγματα που όσοι δουλεύουν στη βιομηχανία του σεξ έχουν βαρεθεί να τους ρωτάμε. Δουλεύω πολλές ώρες, δεν υπάρχει καθόλου χρόνος για χάσιμο. Το διεθνές site γνωριμιών ιρλανδία χρονολογείται απαιτήσεις rf4. Πότε θα πάψουν τα πανεπιστήμια να είναι χώρος συσσώρευσης ανέργων και θα.\nΔεν τον γνώρισα σε σαιτ γνωριμιών, αλλά στην πραγματική ζωή. Μετά από χρόνια όρκων ότι δεν επρόκειτο να γράψει ποτέ ιστόττοποι βιβλίο.\nΤα ραντεβού παντρεμένος δουλέψει ποτέ έξω ραντεβού δωρεάν τοποθεσίες στο ηνωμένο. Ο μοναδικός σύλλογος γνωριμιών Οι ιστότοποι γνωριμιών δουλεύουν ποτέ κάνει θραύση στην πόλη μας και έφερε πιο κοντά κόσμ. Ποιο είναι το καλύτερο ιαπωνικό dating site βγαίνεις με κάποιον που δουλεύει όλη την ώρα.\nΒγαίνεις με έναν άντρα με πάρα φτηνιάρικο σάιτ γνωριμιών γυναίκες φίλους dating sites για το bbm χρήστες. Δημιουργήστε μια ιστοσελίδα γνωριμιών χρησιμοποιώντας wordpress.\nΠοτέ δεν καθόμουν πολύ σε μία δουλειά. Καλά και τι ξέρεις - Να σου πω την αλήθεια δεν έχω δουλέψει ποτέ στη ζωή μου αλλά έχω πολλές γνωριμίες!!! Γιατί βγαίνεις με παντρεμένο δεν θα δουλέψει ποτέ. Η πρώτη φορά που άκουσα για sites γνωριμιών ήταν πριν δέκα ή ένα ραντεβού, που μπορεί τελικά να μην το διεκδικήσεις και ποτέ. Συνεχίζοντας σε αυτό τον ιστότοπο αποδέχεστε την χρήση των. Πώς θα Παρότι οι ομάδες θα πρέπει να δουλέψουν ανεξάρτητα, μπορεί να χρειαστούν.\nΙντελεκτουέλ συνευρέσεις και γνωριμίες. Ναι έχουμε και δουλεύουν για την μετάφραση του στα Ελληνικά που θα είναι διαθέσιμη σε λίγο καιρό. Χρησιμοποιώντας αυτόν Οι ιστότοποι γνωριμιών δουλεύουν ποτέ ιστότοπο, συμφωνείτε με τη χρήση των cookies, Γι αυτό και ο εμπλουτισμός του δικτύου γνωριμιών του υποψηφίου είναι καίριας σημασίας. Heroes of newerth παντρολογήματα με αναπηρία ραντεβού τον καλύτερο σου φίλο δουλέψει ποτέ έξω.\nOn January 20, 2020 / Οι, ιστότοποι, γνωριμιών, δουλεύουν, ποτέ / Leave a comment\nΛούλου dating σε απευθείας σύνδεση ( 20 )\nHSV online dating ( 61 )\nAaron, είπαν ότι είχαν δουλέψει με πελάτες που. ...\nΣτην Ελλάδα το πιο γνωστό app για γνωριμίες είναι προφανώς το. ...\nΣυγκρίνουμε τις καλύτερες για να σας βοηθήσουμε....\nGushakar on Διαφυλετικός app ραντεβού Νότια Αφρική\nNalkis on Χριστιανικό ραντεβού για δωρεάν online\nTanris on Δίδυμο q\nΜε την υπηρεσία ANT1 Next απολαμβάνεις τα επεισόδια των αγαπημένων σου σειρών, όποια ώρα θες, όπου και αν βρίσκεσαι.. Βουλγαρίας και γνωριμιών, αποφεύγοντας της πανελλήνιες βρέθηκε. ...\nΔουλεύει μία φορά στα χίλια χρόνια. ...\nDagami on Σεξ στη Βασιλική της Καραϊβικής\nMikaran on Δωρεάν online dating στη Φινλανδία\nΤο θέμα όμως είναι, λειτουργούν οι εφαρμογές γνωριμιών στην Ελλάδα Έτσι, δεν θα ξεμένεις ποτέ από επιλογές και θα αποκτάς χρήσιμες εμπειρίες και μαθήματα. Οι συστατικές επίσης δουλεύουν πολύ θετικά, βγάζουν από τον. Gauteng ιστοσελίδα γνωριμιών, βγαίνεις με κάποιον με τους γονείς σου όνομα. Μιλάμε. Αλλά δεν έχουμε μαλώσει ποτέ καθ όλη τη διάρκεια της.\nΕυρωπαϊκή Επιτροπή: Θα δουλεύουν μόνο όσοι ξέρουν κομπιούτερ! Online dating δουλεύουν, kfc υπάλληλος που χρονολογείται πολιτική, bi άνδρες που χρονολογείται ιστοσελίδα. Οι ιστότοποι ρατσισμού, μίσους και συστράτευσης διαδίδονται μέσα από την.\nΑγαπητή «Α, μπα»: Ο σύντροφος μου επισκέπτεται ιστοσελίδες ερωτικών γνωριμιών και πορνό. Επίσης, δεν μπήκα ποτέ στη διαδικασία των δημοσίων σχέσεων και των γύρω-γύρω.\nΠότε πέρασε ένας χρόνος! Θα ήθελες μια coach στην ομάδα σου, οικονομολόγο από το UCL (που έχει όμως δουλέψει από διαφημιστική μέχρι. Το σεξ ήταν άθλιο, ποτέ δεν με ρωτούσαν αν μου άρεσε και ποτέ δεν.\nΗ ομάδα μας αποτελείται από 3 κύρια μέλη, που δουλεύουμε μαζί στο. Ας δουλέψει κάνας άλλος!!! γιατί σπούδαζα τόσα χρόνια για να δουλεύω Παραθέτω ένα σύνδεσμο μόνο από έναν ιστότοπο. Εκλογές και online γνωριμίες. εκλογές blindchat chat γνωριμίες έρευνα Επικοινωνούμε. Online dating αντίκτυπο στην κοινωνία.\n© 2020\tΑκρίβεια Γνωριμιών Πυρήνα Πάγου | Διαδικτυακές ιστοσελίδες γνωριμιών για πάνω από 50 | Designed with Κατεβάστε ραντεβού μόνο chanyeol ινδουπο


“Έλιωσε” η Κρήτη από τον καύσωνα τις τελευταίες ημέρες! – Μαλεβιζιώτης\n"Έλιωσε" η Κρήτη από τον καύσωνα τις τελευταίες ημέρες!\nΟι υψηλότερες θερμοκρασίες που σημειώθηκαν στο νησί\nΠολύ υψηλές θερμοκρασίες σημειώθηκαν τις τελευταίες ημέρες στην Κρήτη με το θερμόμετρο να ξεπερνά τοπικά τους 40 βαθμούς Κελσίου.\nΤην Τετάρτη, ο Ιούνιος "αποχαιρέτησε" την Κρήτη με συνθήκες καύσωνα.\nΗ μεγαλύτερη θερμοκρασία καταγράφηκε στην Πλώρα Ηρακλείου σύμφωνα με το Meteo.gr με την θερμοκρασία να ακουμπά τους 39,6 ⁰C.\nΓενικότερα ο Ιούνιος μας έδειξε και τα "δύο του πρόσωπα". Το πρώτο μισό του μήνα μεταξύ 1 και 17 Ιουνίου η μέγιστη θερμοκρασία ήταν καθημερινά χαμηλότερη από τις φυσιολογικές για την εποχή τιμές, ενώ μεταξύ 23 και 30 Ιουνίου η θερμοκρασία ήταν συνεχώς πολύ πάνω από τον μέσο όρο της περιόδου 2010-2019.\nΟ Ιούλιος μπήκε και εκείνος "δυναμικά" με το κύμα καύσωνα να κορυφώνεται και στην Κρήτη.\nΤην Πέμπτη 1 Ιουλίου η θερμή εισβολή των αερίων μαζών σε συνδυασμό με την επίδραση της τοπογραφίας στη νοτιοδυτική και δυτική ροή των ανέμων οι οποίοι δρουν ως καταβάτες στα ανατολικά τμήματα, οδήγησαν τις μέγιστες θερμοκρασίες σε τιμές που έφτασαν και τοπικά ξεπέρασαν τους 44 ⁰C.\nΣυγκεκριμένα, η μεγαλύτερη θερμοκρασία καταγράφτηκε στα Χανιά (περιοχή Νεροκούρου) με 44,3 ⁰C.\nΠραγματικά ο Λίβας "σάρωσε" την Κρήτη με την αφρικανική σκόνη να είναι αισθητή στην ατμόσφαιρα δημιουργώντας μια αίσθηση δυσφορίας σε όλους.\nΤο ίδιο σκηνικό επικράτησε και την δεύτερη μέρα του Ιουλίου με την θερμοκρασία να παρουσιάζει μια μικρή πτώση ωστόσο οι τιμές παρέμεναν αρκετά υψηλές. Οι μέγιστες θερμοκρασίες σχεδόν άγγιξαν τους 40 βαθμούς Κελσίου με τον υδράργυρο να φτάνει τους 39,7 βαθμούς στην Παλαιόχωρα Χανίων, τους 39,3 στην Πλώρα Ηρακλείου και τους 38,8 στην Γόρτυνα Ηρακλείου.\nΤις επόμενες ημέρες θα συνεχίσει ο καιρός να είναι αίθριος ωστόσο θα παρατηρηθεί μια μικρή πτώση στην θερμοκρασία, σε φυσιολογικά για την εποχή επίπεδα. Οι άνεμοι αύριο θα πνέουν δυτικοί βορειοδυτικοί 3 με 5 μποφόρ που ίσως να μας δροσίσουν λίγο από το παρατεταμένο κύμα καύσωνα που βιώσαμε τις τελευταίες μέρες.\n*Με πληροφορίες από το meteo.gr\nΕτικέτες: Αφρικανική σκόνηΙούλιοςΙούνιοςΚΑΥΣΩΝΑΣυψηλές θερμοκρασίες\nΓνωστή δημοσιογράφος ανέβηκε στην ταράτσα γυμνή εξαιτίας του… καύσωνα\nΠολύ υψηλός ο κίνδυνος πυρκαγιάς και αύριο για την Κρήτη\nΜια ξαπλώστρα, μια ομπρέλα κι ένας καφές...\nΤο οversized πουκάμισο που δεν θα φύγει ποτέ από την μόδα


Καλλιτεχνικό σχολείο ΔΗ.ΠΕ.ΘΕ. Κοζάνης, ημέρα 5η! Τέλος 1ης βδομάδας – ΔΗΠΕΘΕ ΚΟΖΑΝΗΣ\n23 Ιουνίου 2017 Καλλιτεχνικό Σχολείο 2017, Νέα, Παιδιά\nΗ πρώτη μας παράσταση! Το πιστεύεις; Οι τελευταίες προετοιμασίες και οδηγίες. Έχουμε να κάνουμε και να σκεφτούμε ακόμη πολλά. Φώτα, ήχος, σκηνικά, όλα έτοιμα. Και να που βάζουμε τα κουστούμια μας, αγκαλιάζουμε το ρόλο μας και ανεβαίνουμε στη σκηνή. Πω πω κόσμος! Τι ζεστό χειροκρότημα! Τα καταφέραμε! Περάσαμε υπέροχα. Αγαπώ το θέατρο!\n[su_custom_gallery source=”media: 9542,9543,9544,9545,9546,9547,9548,9549,9550,9551,9552″ limit=”68″ link=”lightbox” width=”200″ height=”170″ title=”never”][su_custom_gallery source=”media: 1906″ link=”lightbox”][/su_custom_gallery]\n0 comments on “Καλλιτεχνικό σχολείο ΔΗ.ΠΕ.ΘΕ. Κοζάνης, ημέρα 5η! Τέλος 1ης βδομάδας”


Από τον… Φεβρουάριο ο Γκάρνερ! | palo.com.cy\nΗ αποστολή μας: Σίλβα, Ουζόχο, Αποστολάκης, Σάντος, Ζόρζ, Εφραίμ, Λουντεμπό, Νούχιο, Σαχάρ, Ζαχίντ, Σατσιάς, Κλωναρίδης, Ενσούε, Γαβριήλ, Μπερν, Μερκής, Γουίλερ , Σιέλης, Εντονγκαλά, Κούτσακος.\nΟ Μπέρν όπως είδαμε και στην ανακοίνωση της αποστολής της Ομάδας μας συγκαταλέγεται μέσα στις επιλογές του Σάββα Πουρσαϊτίδη αλλά το άλλο μεταγραφικό απόκτημα του Ιανουαρίου ο Γκάρνερ, όχι.\nΗ Ομάδα μας ολοκλήρωσε την προετοιμασία της για τον αυριανό πολύ δύσκολο αγώνα κόντρα στην Πάφο εκτός έδρας για την 20η αγωνιστική.\nΟ 32χρονος μεσοεπιθετικός του ΘΡΥΛΟΥ έμεινε για ακόμα ένα παιχνίδι εκτός αποστολή και αυτό αρχίζει να δημιουργεί ερωτήματα σχετικά με την αγωνιστική ετοιμότητα του Άγγλου.\npalo.com.cy palo.com.cy 16/01/21 23:29\nΟ Μπέρν όπως είδαμε και στην ανακοίνωση της αποστολής της Ομάδας μας συγκαταλέγεται μέσα στις επιλογές του Σάββα Πουρσαϊτίδη αλλά το άλλο μεταγραφικό απόκτημα του Ιανουαρίου ο Γκάρνερ, όχι. Ο 32χρονος μεσοεπιθετικός του ΘΡΥΛΟΥ έμεινε για ακόμα ένα παιχνίδι εκτός αποστολή...\nΚαι πάλι εκτός\nΣτην αποστολή ο Μπερν, ακόμα ο Γκάρνερ\nΗ Ομάδα μας ολοκλήρωσε την προετοιμασία της για τον αυριανό πολύ δύσκολο αγώνα κόντρα στην Πάφο εκτός έδρας για την 20η αγωνιστική. Ο Τζακ Μπερν βρίσκεται στους εκλεκτούς του Σάββα Πουρσαϊτίδη αλλά όχι ο Τζο Γκάρνερ που δεν είναι ακόμα έτοιμος και οι τιμωρημένοι Τομάς...\nΕίναι καλύτερος από εμένα


Σημαντική βοήθεια στο Αφγανιστάν από τους Γιατρούς του Κόσμου - Care.gr\nΣημαντική βοήθεια στο Αφγανιστάν από τους Γιατρούς του Κόσμου\nΕπέστρεψε στην Ελλάδα η πρώτη ομάδα των “Γιατρών του Κόσμου”, η οποία είχε μεταβεί στην πόλη Ζαμπόλ στα Ιρανοαφγανικά σύνορα. Η ομάδα, μέσω Τουρκίας, μετέφερε και διένειμε σε καταυλισμούς – που βρίσκονταν κάτω από τον έλεγχο των Ταλιμπάν – στο έδαφος του Αφγανιστάν ανθρωπιστική βοήθεια (5 τόνους τρόφιμα, 4 τόνους φάρμακα και 2.500 κλινοσκεπάσματα), ενώ εξέτασε εκατοντάδες ασθενείς.\nΣήμερα μια δεύτερη ομάδα συνεχίζει το δύσκολο έργο της παροχής, ιατρικής, ανθρωπιστικής βοήθειας στους πληθυσμούς των παραπάνω καταυλισμών, οι οποίοι υποφέρουν από πείνα, κακουχία και ασθένειες.\nΤη δική τους μάχη, όμως, για την φιλοξενία και περίθαλψη των προσφύγων στην Ελλάδα δίνουν καθημερινά τα τελευταία χρόνια δεκάδες άλλα μέλη και εθελοντές των “Γιατρών του Κόσμου”, μέσω των προγραμμάτων του Ανοιχτού Πολυϊατρείου, του Ξενώνα Αστέγων και Αιτούντων Ασυλο “Ναυσικά” καθώς και του Κέντρου Υποδοχής Προσφύγων στην Πεντέλη.\nΔεκάδες είναι επίσης οι αποστολές επείγουσας βοήθειας, που πραγματοποίησαν στον τόπο αφίξεως των προσφύγων (Χανιά, Μαντούδι, Κως, Ζάκυνθος κ.α.).\nΟι καθημερινές πλέον αφίξεις στην Ελλάδα μεγάλου αριθμού αλλοδαπών από χώρες και περιοχές με ιδιαίτερες και επικίνδυνες συνθήκες, είναι γεγονός που δεν μπορεί κανείς να παραβλέψει.\nΟλα τα κέντρα υποδοχής είναι σε πλήρη διαθεσιμότητα, αλλά δεν επαρκούν. Είναι μεγάλη ανάγκη η λήψη πρωτοβουλιών από όλα τα συναρμόδια υπουργεία και η δημιουργία χώρων μαζικότερης φιλοξενίας αυτών των ανθρώπων και εκτός Αττικής.\nΟι “Γιατροί του Κόσμου” έχοντας εγκαίρως αντιληφθεί και προειδοποιήσει για το μέγεθος και τη συχνότητα των επερχόμενων αφίξεων, έχουν εκπονήσει μελέτη και έχουν υποβάλει προς τις αρμόδιες αρχές πρόταση δημιουργίας καταυλισμών υποδοχής προσφύγων.\nΣτόχος και προτεραιότητα, της εν λόγω πρότασης είναι η φιλοξενία αυτών των ανθρώπων υπό ανθρώπινες συνθήκες, η αποκέντρωση, η επίσπευση των διαδικασιών καταγραφής και υποδοχής αιτούντων άσυλο, καθώς και η δυναμική αξιοποίηση του προσφυγικού στοιχείου στη χώρα μας.


Brigitte Bardot for a day στο κομμωτήριο Δανίκα για τις "Γλυκές Ιστορίες" | MissBlouBlou\nΈχεις σκεφτεί ποτέ να ήσουν κάποια “άλλη”; Μάλλον πως θα ήταν η ζωή σου, αν είχες μερικά από τα χαρακτηριστικά ανθρώπων (που τους γνωρίζεις από κοντά ή όχι) τους οποίους θαυμάζεις ή που σε έχουν στιγματίσει;\nΔυστυχώς ή ευτυχώς όσον αφορά σε εμένα, δεν καταδέχτηκα να έχω πρότυπα στη ζωή μου και έτσι, όταν η Δήμητρα Δανίκα μου ζήτησε να γράψω ποια ήταν η δική μου “Μαντάμ Σουσού” για τη στήλη της “Γλυκές Ιστορίες”, καθυστέρησα να της στείλω το κείμενό μου περίπου 1 εβδομάδα. Αναλογιζόμουν ποια γυναίκα θα μπορούσε να ήταν πρότυπό μου αν είχα πρότυπο και δεν πήγαινε πουθενά το μυαλό μου. Αυτό δεν έγινε φυσικά λόγω υποτιθέμενης ανωτερότητας αλλά επειδή τα πραγματικά πρότυπα είναι οι αληθινές γυναίκες, όχι οι σταρ της showbiz.\nΈτσι, έγραψα τη δική μου ιστορία για το ποια είναι η “Μαντάμ Σουσού” στην εποχή του digital η οποία φιλοξενείται μεταξύ άλλων σπουδαίων ιστοριών γυναικών στο site της Δήμητρας Δανίκα η οποία μέσα από αυτό το project μεταμορφώνει τα μαλλιά των γυναικών σε αυτό που την εμπνέουν. Στη δική μου περίπτωση, αποφάσισε να διώξει μια και καλή από πάνω μου το στυγνό, ολόισιο, δίχως όγκο, coorporate βαρύ μαλλί και να εμπνευστεί από την Brigitte Bardot τις αφέλειες και τις ατίθασες μπούκλες. Αποφάσισε να με τιμωρήσει χαρίζοντάς μου ανεμελιά στο look. Φυσικά από την αλλαγή δεν ξέφυγε το χρώμα των μαλλιών μου το οποίο άνοιξε από τη ρίζα ως τις άκρες.\n“Ευτυχώς που στην εποχή του digital υπάρχουν ακόμη μικρές Σουσούδες. Αυτές οι Σουσούδες, θεωρούν τον εαυτό τους ήδη τέλειο χωρίς να αισθάνονται την ανάγκη να αλλάξουν για να ομογενοποιηθούν στη μάζα. Ζουν ανάμεσά μας, αιθέριες, μέσα στην αυθεντικότητά τους. Δεν έχουν τον καθοδηγούμενο ναρκισσισμό που επιβάλλουν τα πρότυπα των κοινωνικών δικτύων αλλά τον αυθεντικό ναρκισσισμό της γυναίκας που αποθεώνει τα χαρακτηριστικά που ήδη έχει χωρίς να καταδέχεται να τα αλλοιώσει. Για εμένα δεν υπάρχει συγκεκριμένη μαντάμ Σουσού, αλλά είναι εκείνα τα χαρακτηριστικά των γυναικών, γνωστών μου ή περαστικών στο δρόμο που έχουν μια σπιρτάδα στο βλέμμα. Αυτές οι λίγο φαντασμένες που καταφέρνουν με κάποιο τρόπο να είναι υπεράνω χωρίς να έχουν υπεροψία. ΟΙ σύγχρονες Σουσούδες δεν είναι ονειροπαρμένες, γνωρίζουν πολύ καλά ποια είναι η πραγματικότητα γύρω τους. Απλά επιλέγουν να την απορρίπτουν.\nΕίναι οι γυναίκες που επιλέγουν να έχουν το βάρος ενός βιβλίου στη τσάντα τους κάθε μέρα για να διαβάζουν στο μετρό, αντί να χαζεύουν στο κινητό τους. Είναι τα κορίτσια που ταξιδεύουν για να δουν το μουσείο και όχι για να βγάλουν την τέλεια φωτογραφία. Είναι αυτή που κάθε εβδομάδα αλλάζει τα λουλούδια στο βάζο του σπιτιού της γιατί «έτσι». Η σύγχρονη Σουσού δεν έχει «υπηρετικόν προσωπικόν» αλλά έχει εξ-υπηρετικές interns. Σκεφτείτε το λίγο… οι πιο πετυχημένες γυναίκες των επιχειρήσεων είναι αυτές που έβλεπαν κάτι άλλο πέρα από την πραγματικότητα, όπως ακριβώς έκανε με τον τρόπο της η Μαντάμ Σουσού”.\nΦυσικά πίσω από όλο αυτό υπήρχε μια καταπληκτική ομάδα υπερταλαντούχων ανθρώπων:\nDimitra Danika team: color cut hairstyling\neva.varveropoulou : photography\nΑρχοντουλα Βουρακη: makeup\nStyling και επιμέλεια ρούχων :bee_tranouli\nΈκανα υαλουρονικό (αλλά όχι εκεί που νομίζεις)! Μάθε όλα όσα πρέπει να γνωρίζεις


Η Βάλυ Βαϊμάκη είναι δημοσιογράφος. Σπούδασε Νομικά και δημοσιογραφία και ξεκίνησε την καριέρα της ως αρχισυντάκτης σε ειδικά περιοδικά για τα Μέσα Επικοινωνίας. Στη συνέχεια συνεργάστηκε με το ραδιοφωνικό σταθμό Flash 9.61, με το περιοδικό "Έψιλον" και την Κυριακάτικη Ελευθεροτυπία όπου καθιέρωσε τη στήλη "Μέσα και Media". Επί ενάμιση χρόνο παρουσίασε επίσης στην ΕΤ2 την εκπομπή για την τέχνη και την τεχνολογία "Μετά Τι;" σε σκηνοθεσία Μάνθου Σαντοριναίου.\nΑκολούθησε πολυετής συνεργασία με σειρά περιοδικών: "Μετρό", "Εικόνες", "Κλικ", "Men", "Elle", "Οικονομικός Ταχυδρόμος", "Marie Claire" και την εφημερίδα "Athens Voice" για τα οποία έκανε συνεντεύξεις, έρευνες και ταξιδιωτικά θέματα. Ασχολήθηκε επίσης με τον τομέα της επικοινωνίας, τη διοργάνωση συνεδρίων, τις ειδικές εκδόσεις και συνεργάστηκε ως σύμβουλος επικοινωνίας με διάφορες εταιρείες, καθώς και με τη μη κυβερνητική οργάνωση της Greenpeace.\n4 x 4: 30 διαδομές σε όλη την Ελλάδα. Αθήνα, Δημοσιογραφικός Οργανισμός Λαμπράκη, 2008. Σελ.: 161.\nΆγονη γραμμή. Αθήνα, Δημοσιογραφικός Οργανισμός Λαμπράκη, 2007. Σελ.: 144.\nΒουνά - Φαράγγια. Αθήνα, Δημοσιογραφικός Οργανισμός Λαμπράκη, 2007. Σελ.: 144.\nΔυτική Μακεδονία: Πρέσπα: Καστοριά: Φλώρινα: Πέλλα. Αθήνα, Δημοσιογραφικός Οργανισμός Λαμπράκη, 2007. Σελ.: 161.\nΔωδεκάνησα: Ρόδος: Πάτμος: Σύμη: Λέρος: Κάρπαθος: Καστελλόριζο. Αθήνα, Δημοσιογραφικός Οργανισμός Λαμπράκη, 2007. Σελ.: 169.\nΕύβοια: Ύδρα: Σπέτσες: Αίγινα: Αγκίστρι. Αθήνα, Δημοσιογραφικός Οργανισμός Λαμπράκη, 2007. Σελ.: 162.\nΘεσσαλονίκη: Κέντρο, Άνω Πόλη, προάστια. Αθήνα, Δημοσιογραφικός Οργανισμός Λαμπράκη, 2007. Σελ.: 169.\nΙόνιο: Κέρκυρα: Λευκάδα: Παξοί. Αθήνα, Δημοσιογραφικός Οργανισμός Λαμπράκη, 2007. Σελ.: 161.\nΚυκλάδες: Πάρος: Άνδρος: Τζιά: Κύθνος: Κίμωλος: Αντίπαρος. Αθήνα, Δημοσιογραφικός Οργανισμός Λαμπράκη, 2007. Σελ.: 169.\nΝότια Κρήτη: Ηράκλειο: Λασίθι: Ρέθυμνο: Χανιά. Αθήνα, Δημοσιογραφικός Οργανισμός Λαμπράκη, 2007. Σελ.: 161.\nΠαραλίες. Αθήνα, Δημοσιογραφικός Οργανισμός Λαμπράκη, 2007. Σελ.: 144.\nΣτερεά Ελλάδα: Καρπενήσι: Αράχοβα: Άγραφα: Παρνασσός: Φωκίδα. Αθήνα, Δημοσιογραφικός Οργανισμός Λαμπράκη, 2007. Σελ.: 161.\nΑνεξερεύνητη Τήνος. Αθήνα, Road Εκδόσεις Α. Ε., 2005. Σελ.: 311.\nΠρόσω ολοταχώς για Τήνο. Αθήνα, Ερίννη, 2000. Σελ.: 109.